Jika Anak Tanya Tentang Al Quran, Ibu Ayah  Jawab Ni Dengan Yakin. Confirm Anak Terpegun!

Ketika anak-anak suka bertanya, bagaimana pula kita sebagai ibu ayah menghadapinya? Jika diajukan soalan berkaitan perkara-perkara tentang logik akal mungkin mudah untuk dijawab. Tapi bagaimana pula jika apa yang ditanya berkaitan tentang Al Quran.

Soalan yang mudah seperti berapa jumlah surah yang terkandung di dalam al Quran. mungkin ini dengan senang kita dapat menjawabnya. Pun begitu tentu ada banyak lagi pertanyaan yang akan keluar dari mulut anak kita untuk mengetahui dengan lebih detail tentang al quran yang dibacanya setiap hari.

Jadi untuk memudahkan anda menjawab soalan-soalan berkaitan al quran, boleh dibaca perkongsian di bawah ini untuk kefahaman dan info bersama.

KALAU DITANYA OLEH ANAK CUCU TENTANG AL-QUR’AN.

MAKA JAWAB SEPERTI INI..

T : Berapa jumlah Surah dalam Al-Qur’an?

J : 114 Surah.

T : Berapa jumlah Juz dalam Al-Qur’an?

J : 30 Juz.

T : Berapa jumlah Hizb dalam Al-Qur’an?

J: 60 Hizb.

T: Berapa jumlah Ayat dalam Al-Qur’an?

J: 6666 Ayat.

T : Berapa jumlah Kata dalam Al-Qur’an?, dan Berapa Jumlah Hurufnya?

J: 77437 Kata, atau 77439 Kata dan 320670 Huruf.

T : Siapa Malaikat yang disebut dalam Al-Qur’an?

J : Jibril, Mikail, Malik, Raqib, Atiid, Malakulmaut, Harut, Marut, Al-Hafazah, Al-Kiramulkatibun HamalatulArsy.

T : Berapa Jumlah Sajdah (ayat Sujud) dalam Al-Qur’an?

J : 15 Sajdah.

T : Berapa Jumlah para Nabi yang disebut dalam Al-Qur’an?

J : 25 Nabi

T : Berapa Jumlah Surah Madaniyah dalam Al-Qur’an? Sebutkan

J : 28 Surah, Al-Baqarah, Al-Imran, Al-Nisa’, Al-Maidah, Al-Anfal, Al-Tawbah, Al-Ra’d, Al-Haj, Al-Nur, Al-Ahzab, Muhammad, Al-Fath, Al-Hujurat, Al-Rahman, Al-Hadid, Al-Mujadilah, Al-Hasyr, Al-Mumtahanah, Al-Shaf, Al-Jum’ah, Al-Munafiqun, Al-Taghabun, Al-Thalaq, Al-Tahrim, Al-Insan, Al-Bayinah, Al-Zalzalah, Al-Nashr.

T : Berapa Jumlah Surah Makiyah dalam Al-Qur’an? Sebutkan.

J : 86 Surat, selain surah tersebut di atas.

T : Berapa Jumlah Surah yang dimulai dengan huruf dalam Al-Qur’an?

J : 29 Surah.

T : Apakah yang dimaksud dengan Surah Makiyyah?Sebutkan 10 saja.

J : Surah Makiyyah adalah Surah yang diturunkan di Makkah sebelum Hijrah, seperti: Al-An’am, Al-Araf, Al-Shaffat, Al-Isra’, Al-Naml, Al-Waqi’ah, Al-Haqqah, Al-Jin, Al-Muzammil, Al-Falaq.

T : Apakah yang dimaksud dengan Surah Madaniyyah? sebutkan lima saja?

J : Surah Madaniyah adalah Surah yang diturunkan di Madinah setelah Hijrah, seperti: Al-Baqarah, Al-Imran, Al-Anfal, Al-Tawbah, Al-Hajj.

T : Siapakah nama para Nabi yang disebut dalam Al-Qur’an?

J : Adam a.s , Nuh a.s , Ibrahim a.s, Isma’il a.s, Ishaqa a.s, Ya’qub a.s, Musa a.s, Isa a.s, Ayub a.s, Yunus a.s, Harun a.s, Dawud a.s, Sulaiman a.s, Yusuf a.s, Zakaria a.s, Yahya a.s, Ilyas a.s, Alyasa a.s’, Luth a.s, Hud a.s, Saleh a.s, ZulKifli a.s, Syuaib a.s, Idris a.s, Muhammad Shalallahu’alaihi wa sallam.

T : Siapakah satu-satunya nama wanita shalehah yang disebut namanya dalam Al-Qur’an?

J : Maryam binti Imran.

T : Siapakah satu-satunya nama Sahabat yang disebut namanya dalam Al-Qur’an?

J : Zaid bin Haritsah. Rujuk dalam surah Al-Ahzab ayat 37

T : Apakah ayat dalam Al-Qur’an yang pertama kalil turun?

J : surah Al-alaq ayat: 1-5 ( إقرأ باسم ربك الذي خلق)

T : Apakah ayat terakhir yang turun dalam Al-Qur’an?

J : Ayat 3 surah Al-maidah أليوم أكملت لكم دينكم وأ تممت عليكم نعمتي و رضيت لكم الإسلام دينا)

T : Apakah nama Surah yang tanpa Basmalah?

J : Surah At-Tawbah (bara’ah).

T : Apakah nama Surah yang memiliki dua Basmalah?

J : Surah Al-Naml.

T : Apakah yang disebut surah Al-mu’awidzatain (2 surah penjagaan)?

J : Surah Al-Falaq dan An-Naas.

T : Apakah nama Surah yang bernilai seperempat Al-Qur’an?

J : Surah Al-Kafirun.

T : Apakah nama Surah yang bernilai sepertiga Al-Qur’an?

J : Surah Al-Ikhlas.

T : Apakah nama Surah yang menyelamatkan dari siksa Qubur?

J : Surah Al-Mulk.

T : Apakah nama Surah yang apabila dibaca pada hari Jum’at akan menerangi sepanjang pekan?

J : Surah Al-Kahfi.

T : Apakah ayat yang paling Agung dan dalam Surah apa?

J : Ayat Kursi, dalam Surah Al-Baqarah ayat No.255.

T : Apakah nama Surah yang paling Agung dan berapa jumlah ayatnya?

J : Surah Al-Fatihah, 7 ayat.

T : Apakah ayat yang paling bijak dan dalam surah apa?

J : Firman Allah Ta’ala: Barang siapa yang melakukan kebaikan sebesar biji sawi ia akan lihat. Barang siapa melakukan kejahatan sebesar biji sawi ia akan lihat..(Surah Al-Zalzalah ayat: 7-8).

T : Apakah nama Surah yang ada dua sajdahnya?

J : Surah Al-Haj ayat: 18 dan ayat: 77.

T : Pada Kata apakah pertengahan Al-Qur’an itu di Surah apa? ayat no Berapa?

J : وليتلطف Surah Al-Kahfi ayat No: 19.

T : Ayat apakah bila dibaca setiap habis Shalat Fardhu dapat mengantarkannya masuk ke dalam Syurga?

J : Ayat Kursi.

T : Ayat apakah yang diulang-ulang sbyk 31 kali dalam satu Surah dan di Surah apa?

J: Ayat فبأي آلاء ربكما تكذبانِ ) pada Surah Al-Rahman.

T : Ayat apakah yang di ulang-ulang sebanyak 10 kali dalam satu Surah dan di surah apa? Apakah ayat ini ada juga disebut dalam surah lainnya? Di Surah apa?

J : Ayat (ويل يومئذ للمكذبين) pada Surah Al-Mursalat, juga ada dalam Surah Al-Muthaffifiin ayat No: 10.

T : Apakah Ayat terpanjang dalam Al-Qur’an? pada Surah apa? Ayat berapa? Dan apa yang dibahas?

J: Ayat No: 282 Surah Al-Baqarah, membahas muamalah dengan sesama manusia dalam keuangan dan hutang piutang.
——————————————–
Bermesraan lah dengan Al-Qur’an sebagaimana mesranya kita dengan dompet gadget kita selama ini,..

Berdekatan lah dengan Al-Qur’an sedekat kita dengan pasangan, anak-anak dan teman-teman kita hari ini…

Bersahabat lah dengan-Nya…karena Al-Qur’an tidak akan meninggalkan kita sebagai sahabat ketika yang lain berpaling, dia akan datang sebagai syafa’at bagi sahabat-sahabatnya di akhirat kelak..

Kirim 10 orang dalam 5 menit, maka anda mendapatkan 10 ribu pahala dalam buku catatan Rakid ( pahala kebaikan amal ibadah) maka sebarkan dengan hati yang ikhlas, agar bermanfaat buat teman, rekan, mitra, sahabat, kerabat, dan orang yang tidak di kenal sekali pun.
Semoga Allah memberikan kesehatan lahir batin dan semoga Allah mengabulkan niat baik anda..
Aamiin Ya Rbbal’Alamiin.


Bila Anak Dapat Buku Teks Koyak Atau Rosak, Apa Ibu Ayah Perlu Buat? Ni Ada Cara Paling Win!

Sebelum berakhirnya sesi persekolahan guru-guru di setiap sekolah akan mematikan setiap anak muridnya dibekalkan dengan buku-buku teks untuk kegunaan di tahun hadapan. Kebiasaannya juga, buku-buku tersebut diberikan kepada anak-anak kita terikat  kemas dalam satu ‘bundle’. Ada yang masih elok balutannya dan ada pula sesetengah buku ‘togel tanpa berbaju. Lebih menyedihkan jika buku yang diperoleh uzur keadaannya; terkoyak, hilang muka surat, bercontengan dan sebagainya.

” Cikgu! Kenapa bagi buku koyak kat anak saya ni? Nanti akhir tahun cikgu salahkan anak saya dan anak saya yang kena denda pula. Saya nak tukar buku lain yang elok dan baru!” Tegas dan tinggi suara seorang bapa mengadu.

Jika anak dapat buku teks sebegini, anda perlu tahu sebabnya.

Apa perlu buat bila buku anak begini?

Cara penyelesaian PALING AGUNG.

Anda pergi kedai, beli buku teks baru untuk anak. Balut elok-elok dan cermat. Akhir tahun nanti  jumpa guru sambil hantar buku dan cakap,

” Cikgu, sebenarnya akhir tahun lepas anak saya dapat buku teks koyak. Saya belikan baru agar anak saya selesa guna. Dan ni, saya nak wakafkan untuk pihak sekolah. Semoga banyak memberi manfaat pada murid-murid yang gunakan buku ini nanti.”

Kan hebat tu. Guru pun pandang anda dengan hormat. Murid lain pun dapat manfaat. Anda pun dapat saham akhirat. Lengkap!

Daripada anda pergi ke sekolah marah-marah hanya kerana sebuah buku teks yang harganya tak sampai RM10 pun. Mana lagi elok:-

– Kerana sebuah buku koyak martabat anda sebagai ibu bapa hebat jatuh.

– Kerana menggantikan sebuah buku, anda dipandang sebagai ibu bapa yang cakna.

Dan, hargailah buku percuma yang diberi saban tahun. Didik anak jaga dengan baik. Balut dan susun dengan elok agar buku tahan lama.  Didikan sebenarnya bermula dari rumah. Dan kita ibu bapa merupakan guru pertama dan selamanya untuk anak-anak kita. Ingat tu.

Sumber : Mohd Fadli Salleh


“Besarkan 3 Anak Perempuan Dengan Penuh Sabar, Kita Dijanjikan Jannah. Ini Yang Saya Lakukan. Luahan Natasha Hudson Menyentuh Hati!

Lama tidak mendengar perkhabaran selebriti sorang ini. Beliau yang baru-baru ini mendirikan rumah tangga dijemput untuk berkongsi cerita di dalam program Hadith Open Mic.

Perkongsian dari Natasha Hudson ini cukup menyentuh hati. Sama-sama kita mendapat manfaat daripadanya.

Kaya jiwa itu lebih penting dari kaya harta. Akui Natasha, kekayaan jiwa bagi dirinya apabila diri tenang.

“Kekayaan jiwa bagi saya apabila kita tenang dan hati itu penuh. Dalam diri saya segalanya berkaitan keduniaan,impian saya dari kecil hingga besar mengejar harta untuk kegembiraan orang lain.

“Waktu tinggal di Hong Kong, ibu tak pernah miss ajar kami selalu bersedekah dan itulah yang saya praktikkan sejak kecil lagi, sedekah sedekah sedekah.

‘Waktu saya ke Yayasan Taklim waktu bulan puasa, mereka ada umumkan akan adakan Diploma dalam jurusan Islamik bergandingan dengan satu universiti.

“Terus saya cakap pada suami nak sambung belajar walaupun waktu itu saya sudah ada dua anak. Kami terus jihad dan belajar. Anak saya dari tak boleh merangkak sehinggalah boleh naik turun tangga. Walaupun saya tak boleh buat ini lagi tapi saya tetap lakukan sehingga dari diploma membawa ke ijazah.

“Apabila anak saya ikut ke tempat ilmu dan serap segalanya dalam usia yang masih muda, saya terfikir apa yang sebenarnya yang saya kejar selama ini.  Sebenarnya harta sudah memadai bagi saya tapi ilmu yang saya peroleh itu yang sebenarnya. Saya mengejar harta akhirat pula.

“Saya nak belajar, nak anak banyak tapi ikut kemampuan. Dari anak pertama sehingga anak ketiga, sampaikan buat ijazah saya mengandung lagi.

“Dapat anak dalam masa yang sama saya sambung belajar, dengan pening, pusing tapi saya tak give up. Sampai saya jadi sangat agresif, dan serap semua ilmu. Kemudian saya nekad nak tinggalkan dunia dan nak ke Allah sahaja. Saya buat transformasi.

“Ada waktu itu saya pakai purdah sekejap kemudian buka. Bukan apa iman kita turun naik, dan kekadang bila kita ‘push’, limit tu akan ‘drop’.

Memiliki 3 anak perempuan, akui Natasha, merekalah harta yang cukup bermakna pada dirinya.

“Nabi Muhammad saw pernah bersabda, Kalau kita membesarkan tiga anak yang solehah dengan penuh kesabaran dan keyakinan kami akan dijanjikan Jannah. Inilah yang saya mahukan sekarang, kejar Jannah.

“Setiap hari siang dan malam saya berdoa anak-anak saya akan jadi anak solehah sebab apa yang ada di luar itu sangat menakutkan,”ungkap Natasha di dalam satu program Hadith Open Mic.

Sedih juga bila bab dia menangis, mahukan anak-anak yang solehah…Perkongsian Natasha Hudson Official di Hadith Open Mic.


“Kakak Yang Baik. Tak Marah Pun Adik Nak Rampas Botol.” Lembut Je Beralah Kena Kacau, Gelagat Ainul Raih Pujian. Sweet!

Setiap kali si ayah mahupun ibu berkongsi perkembangan bidadari kecil kesayangan rakyat Malaysia ini, pasti ramai yang melahirkan rasa sebak. Tak kurang yang mendoakan kesihatan Ainul Mardhiah supaya membesar dan sihat seperti kanak-kanak lain seusianya.

Terbaru, ibunya Nurul Erwani Zaidi berkongsi gelagat Ainul bersama adiknya, Umar yang cukup mencuit hati. Dalam video pendek tersebut, kelihatan si adik cuba menarik dan mengambil botol yang berada dalam pegangan Ainul.

Waktu itu, Ainul sedang minum susu sambil memegang botol. Manakala si adik sedang bermain-main di tepinya.

Yang menjadi pujian bila mana Ainul nampak tenang dan langsung tidak marah walaupun si adik menarik-narik botol ditangannya.

Bahkan, Ainul membiarkan adiknya mengambil botol tersebut. Malah Ainul siap menutup botol tersebut sebelum diberikan kepada adiknya itu. Sweetnya kak Ainul ni!

Nampak penyayang dan sabar layan adik

Gelagat dua beradik ini mengundang perhatian daripada warga maya. Rata-rata memuji tindakan Ainul yang nampak cukup penyayang dan sabar melayan adiknya.


Ibu Ayah Jangan Jadi Superhero Buat Anak Tetapi Didik Anak Urus Masalah Dan Tekanan.

Setiap ibu bapa inginkan anaknya membesar menjadi seorang anak yang cemerlang dan pandai berdikari. Malah sikap ini amat penting bagi memastikan hidupnya lebih berjaya.

Sebagaimana perkongsian Doktor Rozanizam Zakaria mengenai cara mendidik anak menguruskan tekanan yang dihadapinya.

Kalau ada satu ilmu yang anda boleh wariskan kepada anak anda, salah satunya ialah kemahiran menguruskan stress, tekanan dan masalah hidup.

Jadikan setiap masalah dalam hidupnya sebagai peluang untuk anda mendidik kemahiran ini.

Dalam mendidik, ada 7 tips asas yang anda boleh aplikasikan.

1. Jangan ajar teknik burung unta. Jangan sorokkan kepala dalam pasir bila dating masalah. Jangan ajar anak abaikan (ignore) masalah/stress. Mengelak dari masalah (avoidance) hanya akan menjadikan masalah terkumpul. Ajar anak untuk kenalpasti masalah, namakan masalah, senaraikan masalah, suarakan pandangan dan berbincang tentangnya secara telus dan terbuka. Tidak kira kecil atau besar masalah tersebut. Ajar anak bahawa ‘it’s okay not to feel okay sometimes’. Asalkan kita belajar cara mengendalikan masalah tersebut.

2. Jangan jadi Superhero kepada anak anda. Jangan jadi penyelamat terlallu awal. Jangan jadi penyelesai masalah pada setiap ketika. Wujudkan keyakinan yang anak anda boleh menyelesaikan masalahnya sendiri. Peranan anda adalah untuk hadap mereka waktu itu dengan FACE: ‘facilitate’, ‘acknowledge’, ‘constructively support‘ dan ‘empower’ mereka. Jangan sediakan jawapan dan penyelesaian untuk setiap permasalahan. Apapun hasil akhir penyelesaian mereka, bantu mereka untuk muhasabah dan perbaiki.

3. Jangan ajar mereka one-way trip. Jangan ‘stuck’ dengan satu versi masalah dan penyelesaian sahaja. Ajar mereka ‘the bigger picture’. Ajar mereka solusi di luar kotak. Ajar mereka melihat dari perspektif yang berbeza. Ajar mereka melihat masalah dari sudut pandang orang lain. Ajar mereka memakai kasut orang lain. Kemahiran melihat masalah dengan pelbagai perspektif ini penting untuk menghakis sikap ‘ego-centric’ anak.

4. Jangan jadi model yang salah. Tunjukkan contoh yang baik bagaimana anda menyendalikan masalah anda. Ada dua kategori cara coping – emotional-focused coping dan problem-focused coping. Kedua-dua cara ada kaedah positif dan negative. Apa pun cara anda cope dengan masalah, jangan sampai anak mengambil teladan yang negatif dari anda.

5. Jangan rumitkan kaedah menghadapi stress. Jangan ingat kemahiran ini perlu rumit dan komplek. Teknik mudah relaksasi seperti deep breathing, simple mindfulness, problem solving.

6. Jangan lupakan keperluan asas emosi. Kasih sayang, perhatian, rasa selamat, tidur yang cukup, makanan yang sihat, riadah dan rakan yang positif. Inilah asas yang akan menjadikan emosi anak lebih stabil dan mudah diurus.

7. Jangan lari. Be present and available. Kemahiran tidak akan datang dengan leteran atau kata-kata semata-mata. Anda perlu ada bersama anak anda pada masa sukar. Cuba mendengar dan memahami.

Sumber: Dr Rozanizam Zakaria


“Tahun Depan Kami Balik Bertiga.” Zahirah MacWilson Balik Australia, Pilih Bersalin & Berpantang Bersama Ibu!

Pasangan suami isteri dan juga  pelakon terkenal,  Zahirah MacWilson  dan suaminya Aiman Hakim Ridza  kini membilang hari untuk menimang cahaya mata tidak lama lagi.

Menyedari ramai peminat yang ingin mengetahui lebih lanjut mengenai  bayi yang bakal lahir, pasangan ini sering memuat naik perkembangan terbaru mereka.

Terbaru, pasangan ini menerusi posting di InstaStory pasangan ini memuat naik gambar berada di dalam pesawat ke Australia.

Menerusi perkongsian tersebut, pasangan ini mengucapkan selamat tinggal Malaysia dan akan kembali tahun hadapan bersama cahaya mata sulung.

Difahamkan, Zahirah yang dijangkakan akan bersalin dua bulan lagi mungkin pulang ke kediaman ibunya di Perth, Australia bagi menyambut kelahiran bayi di sana.

Sebelum itu, ibu kepada Zahirah iaitu Maslinda Yusoff turut memuat naik perkongsian yang mendoakan perjalanan anak serta menantunya dipermudahkan dan tidak sabar bertemu mereka dalam masa dua minggu dari sekarang iaitu selepas tempoh kuarantin diri tamat.


Rasai Kesan Luar Biasa Untuk Awet Muda & Booster Tenaga. Pakar Jamu Ni Kongsi Cara Untuk Buatnya!

Bila disebut amalkan jamu tentu sudah ada yang membayangkan rempah-rempah yang berwarna kuning yang bukan sahaja mempunyai bau yang beraroma namun rasanya kurang enak dimakan.

Namun berbeza dengan air jamu yang dikongsikan oleh pakar jamu ini. Bukan sahaja rasanya lebih menyegarkan dan menyelerakan malah khasiatnya juga luar biasa. Andai diamalkan badan lebih bertenaga dan paling istimewa nampak awet muda.

Jadi usah tunggu lagi jom ketahui cara membuatnya dan bersama kita amalkan untuk cantik dalaman dan luaran.

Alhamdulillah, sebelum ni cikgu dah pernah share cara nak buat jamu ni. Sampai terviral. Ramai juga yang pm bagitau kehebatan jamu ni. Dan biasalah bila dah terviral ramai pula yang adjust resipi asal cikgu. Ada yang adjust untuk kepentingan mereka sendiri. Bab itu cikgu malas nak komen kerana ramai suka jadi pelsu bin pelstik.

Rahsia penyediaan jamu

Bila masak jamu atau bahan alami, ada tindakan kimia semulajadi yang berlaku. Sebab itulah perlu tahu sukatan betul, bahan betul, kerana apabila di minum atau di pakai berlaku lagi proses tindak balas dengan sistem tubuh.

Sebab itulah dalam apa jua yang kita buat apa kita kita makan jangan berlebihan. Perlu berpada pada.

Jadi harini cikgu kongsi balik cara buat jamu tenaga yang tulen. Kerana gabungan bahan dan caranya sudah di kaji.

Specialnya jamu ni

Jamu ni bagus untuk sesiapa yang mengalami masalah sakit badan, badan berangin, lemau, tak bermaya. Jamu ni sesuai untuk laki perempuan dan remaja. Lepas minum raserr ringan badan. Sakit kepala juga berkurang.

Sesuai juga bagi mereka yang dalam berpantang. Boleh minum 3 hari sekali bagi ibu menyusu.

Untuk mereka yang badan lemau boleh diminum 1 cawan setiap hari sebelum makan.

Bagus untuk spa owner yang nak bagi pelanggan minum sebagai welcome drink awak. Bestt taww. Pasti pelanggan pown teruja nak datang selalu minum.

Jamu ini membantu menambah tenaga dan membantu menyingkirkan toksin dalam badan. Sangat bagus dalam menghambat angin juga.

Perghh arrooma dia. Memang superb! Lepas minum paling best burrrpp…burrppp angin keluar. Lega aihhh…

Jamu ni multipurpose tau. Banyakla kegunaan dia

1. Boleh untuk redakan masalah sinus atau dalam bahasa glamer nya resdung. Untuk sinus perlu di steam muka tu sambil menyedutt aroma ni. Untuk sinus tidak perlu tambah madu. Madu hanya ditambah untuk minum.

2. Rendam kaki singkirkan toksin . Perlu di tambah garam dan tidak di letakkan madu. Kaki yang berat menjadi ringan .

3. Mandian herba. Rebus bahan masuk dalam baldi. Tambah air bagi suam suam. Tambah la 2-3 cawan garam dan boleh di buat bilasan terakhir. Tidak perlu letak madu

4. Boleh bakar kalori awak dengan mandi wap. Rebus dan masukkan dalam baldi dan kangkang sambil selubung badan dengan kain. 2 dalam 1 dimana bertangas pun boleh.

Wow! Siapa sangka ramuan ni boleh buat macam macam kan. Jadi mereka dalam berpantang boleh buat air mandian dan bertangas.

Okay okay cikgu bagi tahu resipi power jamu ni.

Ini jamu original. Yang telah dikaji khasiatnya .

JAMU AWET MUDA & TAMBAH TENAGA

BAHAN BAHAN

Halia sebesar 1/4 tapak tangan di ketuk
2 batang serai di ketuk
1 sudu kecil halba campur
1 sudu kecil bunga cengkih
1 sudu kecil biji pelaga
1-2 batang kayu manis ceylon
1 sudu kecil bunga lawang
3 helai daun pudina
1-2 sudu madu asli

CARA CARA

1. Rebus semua bahan kecuali madu dengan 6-7 cawan air sehingga mendidih.
2 .Tutup api biarkan suam.
3. Tapis ke dalam cawan.
4. Masukkan madu dan sedikit perahan lemon.


“Dua Insan Aku Perlu Dalam Hidup.” Throwback Kongsi Maggi Setiap Hari & Anak Derita Komplikasi Jantung, Idzham Dedikasi Pengorbanan Isteri.

Pengorbanan isteri sanggup susah dan senang bersama membuatkan pelakon drama Juvana ini cukup terharu. Dalam satu perkongsian di laman instagramnya, Idzham Ismail mendedikasi penghargaan buat isterinya,  Siti Nur Abillah Binti Shamsuddin.

Pasangan ini mendirikan rumah tangga 28 Ogos 2016 dan dikurniakan seorang cahaya, Nur Sofea Inara.

Menurut idzham, kesudian isterinya bersusah payah sehingga sanggup berhenti seketika dari kerja demi memberi tumpuan kepada anak mereka yang mempunyai masalah jantung sebelum ini cukup diingati sehingga kini.

“Dua insan yang aku sangat perlukan dalam hidup. Susah senang ada dengan aku.

Berbekalkan Maggi Rm2.50 pernah kami kongsi. Benda ni buat aku kuat untuk ada dengan diorang sampai bila-bila.

Diduga dalam bentuk rezeki lepas dapat rasa nikmat bawa inara balik rumah dari operation jantung. Masa tu sendirian uruskan kerjaya. Wife nekad jaga inara sampai betul-betul sihat baru teruskan kerjaya dia.

Throwback kembali saat susah,a kui Idzham setiap hari dia dan siteri terpaksa berkongsi maggi.

“Dulu, bila tengok balik memori kitorang ni aku tak tahu kalau aku jumpa orang lain sanggup ke dia duduk semeja dengan aku makan maggi RM2.50 hari hari sampai aku dapat kerja?.

“Hari ni 2 May 2019 hari inara kena scan detail jantung dia. Doakan inara di jalan terbaik ye semua. Korang yang baca ni ada kisah dengan pasangan yang korang ingat sampai mati tak?

“Jum kongsi untuk semua hargai pasangan masing-masing. Yang buruk kita buang dan ubahkan yang baik kita simpan dan jadikan ingatan,” kongsi Idzham di laman instagramnya.


Suami Ni Nak Beri ‘Me Time’ Pada Isterinya, Ni Helah Dibuat Agar Anak ‘Berkepit’ Pula Dengannya!

Secara logiknya tidak susah untuk seorang anak rapat dengan ibunya berbanding ayahnya dek kerana hubungan istimewa antara anak dan ibu telah terjalin sejak anak tersebut berada di dalam kandungan lagi. Oleh itu, tidak hairanlah, anak-anak dengan sendirinya akan selesa ‘berkepit’ dengan ibunya berbanding ayah.

Bila anak lebih rapat dan semahunya mahu ‘berkepit’ siang malam dengan ibu, secara tidak langsung juga akan menyebabkan ibu tersebut seakan tidak ada lagi istilah ‘Me time’  baginya.

Mengelakkan daripada ini terjadi, seorang suami yang begitu prihatin dengan isteri tercinta, cuba melakukan sesuatu agar isterinya dapat menikmati ‘Me Time’ dan hal ini telah dikongsi di akaun fbnya untuk turut dijadikan panduan untul lelaki lain bergelar suami. Jom semak perkongsiannya.

Ada juga orang tanya, macam mana nak bagi anak mesra dengan ayah, dan boleh berenggang dengan mak? Nak bagi ‘me time’ pada isteri tapi anak tak nak ikut ayah.

Tip mudah yang aku boleh bagi, ayah kena banyakkan masa dengan anak. Tak ada jalan pintas atau magik.

Secara nalurinya, memang anak-anak akan rapat dengan mak sejak kecil. Yang menyusu badan lagilah, siang malam berkepit.

Waktu sedih atau dalam kesusahan, anak biasanya akan mengadu pada mak. Jumpa ayah bila nak berjimba atau buat benda gila-gila saja.

Jadi bila masa yang ayah boleh renggangkan anak dengan mak?

1. Waktu anak terbangun waktu malam. Kalau anak tak menyusu badan, ayah buatkan susu dan ayah dodoikan sehingga tidur. Kadang-kadang anak terbangun sebab lampin penuh, maka ayah gantilah lampin dan tidurkan. Biar isteri kau berehat.

2. Petang-petang, bawa anak keluar ke taman permainan tanpa isteri. Kau tolaklah anak tu naik buaian ke, turunkan dia di gelongsor ke. Kalau kau yang naik sekali takut roboh pula.

3. Hantar anak ke sekolah, tuisyen, kelas tambahan, kalau boleh ayah yang buat. Waktu ini, banyak masa untuk ayah bersembang dan buat lawak hambar dalam kereta.

4. Cari satu hobi yang diminati bersama oleh ayah dan anak-anak. Jadikan itu rutin yang selalu dibuat di luar rumah tanpa kelibat isteri. Tumpukan pada hobi tersebut dan keseronokan anak meluangkan masa dengan ayah. Contohnya main layang-layang ke, tangkap belalang ke, main futsal ke.

5. Waktu membeli-belah di pasar atau pasaraya, biarkan isteri di rumah. Ayah bawa anak-anak membeli barang dapur bersama. Bolehlah kau ambil masa ini ajar anak nama-nama ikan, macam mana nak pilih ikan segar dan jenama beras pilihan.

6. Untuk anak lelaki, ayah bawalah pergi masjid untuk solat, kuliah atau karnival masjid. Selain baik untuk pembentukan sahsiah dan dapat pahala, boleh juga kau rajinkan diri bergaul dengan masyarakat setempat. Tak adalah pak imam nanti jeling kau semacam.

7. Ayah haruslah peluk, cium, dukung dan bergurau dengan anak setiap hari. Biar anak rasa mesra dan tidak melarikan diri dari kau. Ini kalau sentiasa bengis, memanglah budak-budak itu nak melekat pada emak mereka saja.

Begitulah sedikit sebanyak yang aku boleh kongsi. Lain-lain, kau boleh sesuaikan ikut situasi dan kreativiti masing-masing.

Mudah-mudahan anak-anak makin mesra dengan ayah dan emak pun dapat rehat serta ‘me time’ yang diperlukan.


“Cuping Telinga Terkoyak, Subang Tersangkut Di Kipas.” Ibu Ni Kongsi Saat Cemas, Doktor Pakar Sampai Nak Call JKM!

Dianugerahkan anak perempuan memang menjadi idaman ramai ibu terutama yang suka bergaya. Waktu inilah pelbagai fesyen atau aksesori dibeli untul si kecil.

Termasuk juga dengan pemakaian barang kemas. Salah satunya subang.  Namun siapa sangka, dari sekadar nak nampak cantik akhirnya mengundang bahaya.

Malang tak berbau, demikian yang menimpa anak kecil ini apabila  subang yang dipakainya melekat pada kipas angin sehingga mencederakan telinga si anak.

Syukur alhamdulilah..terima kasih semua doakan kesihatan delisha diana wi😘😘

Maaf semua yg wssap wiwi,wi xdpt balas semua wssapnya..

Kenapa dipakaikan subang untuk anak..(ni atas ibubapa itu sendiri)
Dari tindik dapat subang dekat klinik(xserasi),pakai kan emas(serasi,tp delisha suka cabut),pakaikan yg mcm lidi(dia ambil masuk mulut),pakaikan bentuk mata kail(tsangkut dkt kain)last pakaikan subang yg screw blakang(fikir xkena apa2,sbb dah berapa bulan pakai,elok je terletak(dekat gmbr bawah)
# korg xkan terfikir bila benda ni akan terjadi,kalau wi th,wi xpakaikan..n wi xkn suka2 nak dera anak lah..sapa xsyg anak..

Pe yg berlaku,dia berdiri pegang kipas(kipas xhidup,kipas bwh),nak capai apa xth belakang kipas,dia tduduk n mngis(rupanya subang tu dh tersangkut pada jaring kipas..husbd xsempat nak pegang kepala dia..dia dah panik masa tu(terus dia rentap telinga dia dkt kipas tu),n mnangis..
Wi dekat dapur terus ambil dia..sbb dia dkt bilik dgn ayah dia(selalu xda pe berlaku,bila kata nak jadi,jadi lah kejadian itu)klau boleh putar masa,wi xda lah nak biarkan..wi ambil dia..sbb dia ngis xbhnti..tgok2 cuping telinga dia dah koyak besar..darah mengalir je..

Terus bawak pergi klinik(sampai klinik Dr xleh jahit sebab delisha bawah umur 2tahun)terus refer hospital..sampai hospital(kecemasan),terus masuk dalam,tunggu lagi(delisha dah xngis sbb luka tu dh kebas,dah xrasa apa),Husbnd xleh masuk sbb bwk rayyan..call angah suruh amik rayyan(mak aton xth pe2 lagi)xsempat nk bgth fmly pe yg blaku..Dr dah tengok lukanya(pihak kecemasan xleh buat sebab koyaknya besar kena refer pakar telinga..dapat appoiment dgn pakar kol 2ptg(kami tunggu dari 12 tghri sampai 2 ptg,kami xmakan pe..sbb risaukan delisha)..dia dah start ngamuk nk tidur..

Jam 2 ptg,wi masuk sorg sbb husbnd xleh masuk,dia ckp sorg je boleh masuk teman anak..ok xpe..kita tggu Dr pakar panggil..sbelum masuk,sempat susukan dia(xsmpai 5minit dia dh tido)n dorg panggil jumpa pakar telinga..masuk dorg tgok besar lukanya..n dorg cakap boleh buat(kita bg ubat tido)n dorg cakap nk gam je..wi cakap bagi jahit(sbb delisha skrg aktif,bila2 dia boleh tarik telinga dia tu..dorg bg wi ubat suruh delisha minum(ubat tido),delisha nya xnak tido dah..so dorg terpaksa amik keputusan kena operate dgn pakar bedah..n biuskan delisha(1badan bg xsedar,sbb dia aktif)..n ada lah pkara2(yg xdpt cerita didlm bilik pakar)..n delisha disuruh puasa sbb nak operate kejap lagi..

N delisha dimasukkn dlm wad,sementara tunggu bilik operate kosong..
Delisha budak yg kuat,dia xngis sbb sakit..tp dia haus..nurse bg baju nk masuk dewan bedah jam 5ptg..wi pun siap2kan delisha(masa ni delisha rela je)ditolak delisha nak katil sampai dewan bedah..dorg tanya last minum n makan jam berapa..wi cakap makan kol 9 pagi,susu bdn kol 2.30,pakar bedah cakap xleh buat sbb belum cukup syarat nak buat operate..dah tu tolak lah balik delisha ke wad semula..sampai wad,pakar kanak2 tanya kenapa tolak balik delisha(nurse cakap belum cukup syarat n masa utk operate sptotnya 4jam keatas waktu bpuasa)n dr pakar kanak2 ckp sy dah cakap td.

Belum masa tp dh tolak..risiko klau budak ni xda(meninggal),kita semua kena saman..(masa tu dengar,berderau jantung ni dgr,kesilapan sikit bila kita xckp betul2 waktu makan n minum anak boleh myebabkan anak kita xda sampai bila2)..husbnd balik mndi,sbb baju pe semua xbwk..husbnd dtg kol 6 lebih jaga delisha kejap,wi pon balik amik pe yg tinggal..kelam kabut jgk lah(dh mcm pe bwk kete,sbb delisha xleh semua yg btudung dia ingat wi..dh ngis je)..

Sampai hspital kol 7 lebih..sampai je,wi tukar jaga dgn hsband(ckap xyah balik lg sbb tkt kejap lg kena panggil operate dh)..wi pon mandikn delisha,siap je mandi nurse ckp dh boleh siap2 nk tolak g bilik operate(masa ni delisha xbg kerjasama,ngis sepanjang kena tolak g bilik operate)..sampai je sana(wi kena tukar baju,pakai baju khas yg dorg sediakan..xleh suka2 pakai baju n tudung kita..dah siap wi dah dekat dalam ambil delisha..xpgang fone masa tu..semua hsbd pgang..wi peluk delisha(masa ni Allah je tahu,sebab risiko tinggi bila anak dibius 1bdn).

Dr cina tu terangakn pe wi kena buat..Wi bawa dia masuk tmpt operate tu,dorg cek tekanan jantung ok(bos dorg masuk suruh ltk anak ats katil n dorg bg mcm oksigen(delisha sedut tu terus terlelap,bosnya cakap ibu cium anak n ckp pe nk bgth anak)masa ni Allah sedihnya lah..berlenang mata delisha sbb ngis td..wi kena keluar xleh tgok pe yg dorg buat..dorg cakap nnti dh siap dorg bg anak pada ibu ya..

Wi keluar dari bilik tu kol 8.20malam..hati xtenang tunggu(masih dlm bilik operate,tmpt dorg sediakan untuk ibu menungu)kol 9.10 mlm delisha keluar,tapi delisha xsedar lagi..dorg panggil tengok anak..dr cakap anak akan sedar nnti(mulut dimasukkn tiub untuk oksigen),dah sedar baru dorg keluarkan..wi tunggu nak dekat kol 10,delisha baru ada respond..Lega nya masa tu..Alhamdulilah semua bjln dgn lancar..kol 10.30 malam ditolak ke wad semula..delisha kena puasa sampai kol 1 pagi baru dibenarkan minum..alhamdulilah lepas habis bius dia xngis sakit tp haus je..

1.kes delisha ni sampai dr pakar nk call Jkm n bahagian kanak2 malaysia,(sebab kecuaian ibubapa n mungkin ada unsur penderaan)
– masa ni pakar telinga dah lepaskan delisha balik..sampai je pakar kanak2 cek dekat wad dorg pertikaikan kenapa subang tu boleh masuk dkt jaring kipas(xlogik),sampai wi tunjuk cara n bentuk subang yg delisha pakai..last skali semua baru kami dibenarkan balik..
2.pe yg berlaku pada anak2 sila ambil gambar untuk kita buat penerangan nnti..xkira lah kes pe pon..senang untuk kita kemudian hari..

Ni lah cerita pe yg berlaku pada delisha pada 8 aribln aritu..haa pjg penerangannya..biar jelas..


Tak Nak Kotorkan Karpet, Yusuf Iskandar Jalan Senget. Pandainya!

Inilah yang dikatakan anak cerminan ibu bapa. Gelagat anak Hanis Zalikha dan pelakon Hairul Azreen sungguh beradab apabila sanggup berjalan senget semata-mata tak nak karpet kotor.

Kapysen ringkas, ‘ tak nak kotorkan karpet ker tu’ telah menarik perhatian netizen.

Jelas membanyangkan Yusuf Iskandar seorang yang diajar tentang tertib dan adab. Walaupun masih kecil, sudah tahu tentang kebersihan.

Gelagat comel ini dirakan oleh , Hairul Azreen secara  diam-diam yang melihatkan Yusuf berjalan ‘senget’ apabila dipanggil Hanis Zalikha untuk mengambil barang di dalam beg.

Dalam pada itu, diruangan komen, para netizen terhibur dengan aksi lucu yang dilakukan Yusuf dengan cara spontan.

Sumber: Instagram theyusufiskandar


Lelaki Ini Kongsi 7 Cara Move-On Bila Kehilangan Insan Tersayang. Deep!

Pastinya setiap pasangan inginkan bahagia hingga ke akhir hayat. Namun, jodoh dan maut adalah rahsia Allah. Ia datang tanpa kita ketahui.

Hati mana yang tidak berduka apabila insan tersayang pergi meninggalkan diri buat selama-lamanya. Tambah pilu, anak-anak penyeri rumahtangga, masih dahagakan kasih sayang.

Bagaimanapun, setiap yang berlaku ada asbabnya. Kita sebagai makhluk harus tabah dan meneruskan kehidupan.

Sebagaimana perkongsian  saudara Khairul Abdullah meluahkan rasa dengan berkongsi tip pengalaman sendiri yang dilalui setelah pemergian isteri pada tahun lepas ekoran jangkita kuman yang dihadapinya. Moga arwah isteri ditempatkan dikalangan orang beriman.

Ikuti perkongsian ini agar jadi panduan bersama supaya sinar bahagia tetap ada walaupun kehilangan insan tersayang.

7 Tips Penting Untuk Move-On Dengan Mudah

Kehilangan seseorang yang kita sayang sama ada melalui kematian atau penceraian adalah sesuatu pengalaman yang amat perit. Hendak melepaskan pergi “kepunyaan” tersebut adalah sesuatu yang amat sukar.

Saya juga melaluinya ketika kematian isteri 10 bulan yang lalu. Tetapi, demi 3 nyawa kecil yang perlu saya besarkan, saya kuatkan diri, bingkas bangun dan teruskan walaupun berseorangan.

Memandangkan ramai yang mesej dan bertanyakan bagaimana saya melakukannya maka ini tips saya buat mereka.

1. CARI REDHA

Benda yang paling penting di dalam menentukan samada kita jatuh dan boleh bangun atau move on dengan cepat adalah redha.

Redha adalah kesanggupan dan keikhlasan di dalam melepaskan sesuatu yang menjadi kepunyaan atau menerima sesuatu yang tidak diinginkan.

Ianya perkataan yang sangat senang diungkap di mulut namun sangat susah diterima di hati.

Carilah redha itu dan berdamailah dengan takdir, perpisahan kita samada hidup atau mati sudah ditentukan begitu. Dengan redha kita akan lebih lega dan ready to move forward.

2. BERPERANG DENGAN DIRI

Kita yang melawan diri sendiri. Kita ada pilihan untuk jadi gembira atau jadi murung. Jadi anda pililhlah bahagian diri yang mana akan menang, yang ceria atau yang derita. Ingat, takde sesiapa boleh ubah keadaan kita melainkan diri kita sendiri.

3. CARI KEKUATAN

Perlu ada sumber kekuatan untuk kita bingkas bangun dan berlari. Bagi yang ada anak maka semestinya anak-anak adalah sumber utama. Bagi yang tiada anak maka ibu-bapa, adik beradik, kawan-kawan merupakan orang yang penting.

Jika yang kematian suami/isteri ada atau tiada cahayamata maka ingatlah impian, keinginan, pesanan atau hajat arwah yang tidak kesampaian dan jadikan ianya sumber kekuatan untuk anda bangun dan tunaikan hajat dan impian dia.

4. MEMAAFKAN

Maafkan diri sendiri, anda sudah melakukan yang terbaik namun perpisahan tetap terjadi samada bercerai hidup ataupun mati. Paling sukar dibuat pula adalah untuk memaafkan pasangan anda. Maafkanlah dan halalkanlah segalanya.

Dengan ikhlas memaafkan secara tak langsung anda ikhlas melepaskan. Selepas itu anda tidak akan menoleh lagi dan dapat move on dengan sangat mudah.

5. MELUAHKAN

Luahlah, jangan dipendam segala perasaan yang ada.

Semakin kita jujur tentang perasaan dan kesedihan yang kita alami, lebih ramai orang akan menghormati keperluan kita. Kalau kita simpan semuanya demi nak menunjukkan yang kita ini kuat, satu hari bila tertekan ia akan meletup.

6. SIBUKKAN DIRI

Paling penting untuk cepat move on adalah dengan menyibukkan diri dengan aktiviti, Jangan biar banyak masa terluang berseorangan, di dalam bilik terkurung dan sebagainya. Penuhi rutin harian dengan aktiviti.

Cari hobi baru, cari kawan baru, cari restoran baru dan buat benda-benda yang tak pernah buat sebelum ini. Bila sibuk, tak banyak masa terluang untuk duduk dan menangis sahaja.

7. JAGA DIRI

Ini paling penting. No matter what, kesihatan kena jaga. Makan tetap kena makan, bersenam, berehat, tidur yang cukup semuanya kena jaga. Bila badan sihat, otak lebih cergas, daya pemikiran lebih baik, penaakulan lebih tajam dan emosi akan lebih stabil dan tak mudah down.

Ingat, bagi yang single parent pula anda ada tanggungan, ada nyawa-nyawa kecil yang perlukan anda.

So take care.

Cubalah praktikkan dan seterusnya paling penting jangan lupa hubungan dan tanggungjawab dengan Maha Pencipta.

Sujudlah,berusahalah, berdoalah dan bertawakkallah.

KHAIRUL ABDULLAH
#DiariSuperDaddy


Hanya Tanam Bayam Brazil Dalam Kotak Polisterin Aje, Tapi Jana Pendapatan Keluarga! Rezeki Memang Tak Salah Alamat.

Kini, trending sayur Bayam Brazil atau nama saintifiknya Althernanthera sissoo kena ada di setiap rumah. Mana taknya tumbuhan ini mudah ditanam dan banyak khasiat.

Sayur ini adalah spesies tanaman sayuran yang berasal daripada Brazil dan Amerika Selatan. Tumbuhan ini tergolong dalam famili Amaranthaceae. Selain itu, spesies tumbuhan ini mudah hidup dan pembiakkannya melalui keratan batang (Hort, 2013). Bayam Brazil adalah tanaman sayuran yang amat baik dan sangat berkhasiat untuk kesihatan manusia.

Daun Bayam Brazil tidak berlendir dan juga rangup. Oleh itu, sayuran ini sesuai dijadikan ulaman. Selain itu, Bayam Brazil juga sesuai utnuk dijadikan bahan masakan seperti salad, masakan tumis, sup atau sayuran di dalam masakan barat. Masyarakat di Brazil mengamalkan makan secara mentah bersama tomato, bawang putih dan cuka. Selain itu, ada juga menjual kerepek ranggup bayam Brazil.

Selain dapat dijadikan hidangan yang lazat, Bayam Brazil sangat berkhasiat untuk kesihatan kita. Bayam Brazil dapat melawan kanser, mengekalkan kesihatan mata, sumber vitamin K dan juga dapat menguatkan tulang. Bagi mereka yang ingin berdiet, Bayam Brazil dapat menurunkan berat badan. Selain itu, spesies tumbuhan sayuran ini juga dapat meningkatkan sistem imunisasi badan, membantu sistem penghadaman, mengelakkan daripada sembelit, membantu melancarkan darah, mencegah anemia, mengatasi masalah gusi, nutrisi yang baik untuk pembesaran, mengekalkan stamina, mengekalkan kesihatan mulut dan mengikat kalsium. Bagi wanita yang mementingkan kecantikan wajah pula, amalan memakan Bayam Brazil dapat mencegah penuaan pra matang dan mengekalkan awet muda. Bagi wanita yang hamil pula, pengambilan Bayam Brazil dapat mengekalkan kesihatan ibu mengandung.

Menyedari akan khasiat sayuran ini, ramai yang mula berkebun tanam tanaman ini. Bayam Brazil mudah hidup dan tidak memerlukan penjagaan yang rapi. Sebagaimana perkongsian ini, hasil tanaman bayam bazil yang diusahkan oleh ayahnya sejak Perintah Kawalan Pergerakaan (PKP) telah meraih pendapatan yang mampu menjana pendapatan keluarganya.

Siapa sangka, sekadar suka-suka bercucuk tanam kira-kira tiga bulan yang lalu, telah membantu menjana pendapatan keluarganya. Inilah yang dikatakan, tak rugi berbakti kepada tanah, hasilnya memang ada! Inspirasi.

IKUTI PERKONGSIAN INI.

BERBUDI PADA TANAH, JANA PENDAPATAN

Sejak sebelum PKP lagi abah aku start berkebun sikit-sikit depan rumah tanam daun pegaga & bayam brazil.Sekarang lepas 4 bulan depan rumah aku dah jadi mcm cameron highland.

JUAL KEREPEK BAYAM BRAZIL

Hi semua,Saya ada jual bayam brazil crispy spicy.Bayam brazil ayah saya tanam sendiri.Tak suka makan sayur pun boleh suka makan ni.Makan dgn nasi panas, samyang pun sedap.

Hi semua,Saya ada jual bayam brazil crispy spicy.Bayam brazil ayah saya tanam sendiri.Tak suka makan sayur pun boleh suka makan ni.Makan dgn nasi panas, samyang pun sedap😄

250g-RM22COD : Klebang,Chemor,Meru,TasekPos : Seluruh 🇲🇾

Semoga menjadi inspirasi kepada kita untuk menjana pendapatan ketika pasca Covid 19.


Carta Ini Mudahkan Didik Anak Suka Membaca. Ibu Ayah Boleh Cuba Cara Ini

Inginkan anak-anak suka membaca? Pastinya sukar mendidik anak-anak meminati bahan bacaan. Usah pening kepala memikirkannya. Berikut adalah kepentingan dan sedikit tip untuk membacakan buku cerita kepada anak-anak. Pemilihan buku yang tepat selain cara membacakan buku akan menentukan keberkesanan sesuatu sesi itu.

Jom semak perkongsian ini.

Selamat mencuba kerana semua orang boleh membacakan buku buat si comel.

Sumber: FB Cikgu Ib


“Allah Nak Uji, Usia Kandungan Lebih Sebulan, Saya Positif Covid-19.” Jihan Muse Kini Hamil Anak Kedua!

Pengacara Jihan Muse berkongsi khabar gembira kini sedang hamil anak kedua.

Pemilik nama sebenar Nuur Jihan Musa  memberitahu, usia kehamilannya kini sudah lebih enam bulan dan dijangka bersalin pada September depan.

Meluahkan rasa syukur, Jihan Muse, 38, akui dia juga kini lebih menghargai kehidupan selepas disahkan positif Covid-19, hujung Januari lalu.

“Allah nak uji, ketika usia kandungan lebih sebulan, saya disahkan positif Covid-19 dan mendapatkan rawatan di Hospital Sungai Buloh, Selangor selama 10 hari.

“Saya dapat tahu positif virus berkenaan sejurus melakukan ujian saringan sebagai persiapan mengacarakan AME2021 yang sepatutnya berlangsung pada 30 Januari lalu sebelum ia ditangguhkan,” katanya lagi.

Dia bagaimanapun bersyukur tidak mengalami situasi sukar sepanjang berada di hospital.

“Saya bersyukur sebab ketika fasa tersebut, saya punya simptom tidaklah teruk. Mungkin kerana sudah lengkap vaksin. Cuma saya ada alami batuk, demam yang teruk tidak ada alhamdulillah,” katanya.

Isteri kesayangan Ungku Hariz ini turut mengakui tidak pernah putus doa untuk memiliki cahaya mata kedua.

“Saya gembira, begitu juga dengan suami. Sebab memang sudah lama berhasrat untuk ada rezeki zuriat lagi sebenarnya. Anak sulung pun dah masuk empat tahun.

“Saya dapat tahu hamil pun pada minggu-minggu akhir Gegar Vaganza 8 (GV8). Soal jantina saya tidak kisah, asalkan bayi dalam keadaan sihat dan baik sudah memadai,” katanya lagi.

Sementara itu, Jihan yang dinobatkan sebagai Personaliti TV MeleTop menyifatkan kemenangan pertamanya secara solo di AME kali ini sebagai dedikasi buat peminat.

“Selain ini rezeki anak, saya rasa ini juga satu penghargaan buat peminat. Mulanya memang tidak jangka. Ingatkan hanya ‘content’. Bila nama diumumkan, saya tergelak.

“Tapi saya bersyukur memandangkan sebelum ini selalu juga tercalon dalam mana-mana anugerah, tapi susah nak menang sebab ini peminat punya usaha. Terima kasih buat kalian yang mengundi,” ucapnya.


“Terima Kasih Pilih Saya Jadi ‘Mummy’ Awak” Sweet Ucapan Hari Lahir Dekta Dari Watie

Ucapan yang ditulis Watie Hanifah sempena ulang tahun kelahiran anak kepada pelawak dan penyampai radio Shuib, Dzakira Talita Zahra menyentuh hati ramai pengikutnya di Instagram.

Dalam hantaran itu, Watie berkongsi mengenai kebaikan anak kedua Shuib dan Allahyarham Siti Sarah yang digelar sebagai Doctor Love (Doktor Cinta) itu kepadanya.

“Selamat hari jadi, Doctor Love Aunty. Terima kasih selalu menjadi penghibur dan peneman Aunty ke mana pergi.

“Terima kasih selalu membela dan menangis apabila Daddy (Shuib) bertukar menjadi garang,” tulisnya.

Dalam hantaran sama, Watie turut mengucapkan terima kasih kepada Talita kerana menerimanya untuk menjadi ibu.

“Terima kasih atas kebaikan dan kasih sayang kamu. Aunty sayang kamu sangat dan terima kasih kerana memilih Aunty untuk menjadi ibu,” tulisnya.

Hantaran itu turut disertakan dengan kompilasi gambar Watie dan Talita yang sangat manis serta akrab seperti ibu dan anak.

Menjengah ke ruangan komen posting yang dibuat Watie, ramai yang tumpang bahagia melihat wanita itu bersama anak-anak Shuib dan merasakan pelawak terbabit tidak salah memilih Watie untuk memberikan kasih sayang kepada anak-anaknya.

Mereka juga mendoakan agar hubungan mereka sekeluarga akan terus bahagia sehingga ke akhir hayat.

Untuk rekod, Dzahira Talita Zahr merupakan anak kedua kepada pasangan Shuib Sepahtu dengan allahyarham isterinya, Siti Sarah Raissuddin. Selain daripada Dekta, mereka turut dikurniakan 3 orang cahaya mata lelaki, Uwais Al Qarni, Ariq Matin dan Ayash Affan.

Shuib dan Watie pula bakal mendirikan rumah tangga sekitar sebulan lagi dan majlis pertunangan telah berjalan dengan lancar pada Aidilfitri tempoh hari.

Sumber: Instagram iawatie


‘Bergelar Ibu Bapa Tidak Buatkan Kita 100% Betul Dan Sempurna.’ Deep Perkongsian Ini.

Kita pastinya inginkan yang terbaik buat anak-anak, tanpa sedar kita lupa bahawa anak-anak menjadi ‘mangsa’ kemarahan kita. Kita merasakan apa yang anak lakukan salah sehingga segala keputusan mereka kita tentu kan.

Hakikatnya, kita lupa bahawa tindak tanduk kita kadang kala, tidak semuanya betul. Barangkali ego menguasai diri. Begitulah yang dipaparkan oleh wanita ini. Moga kita muhasabah diri untuk menjadi ibu bapa yang cemerlang.

Ikuti perkongsian ini.

Setiap bulan, saya akan bertanya kepada anak-anak apa yang mahu di buat menjelang weekend (Jumaat dan Sabtu). Tidaklah setiap hari, hanya hujung minggu.

Anak-anak akan request. Nak tidur lewat, nak makan mee hailam, nak spaghetti, nak moi sup, nak bermain basikal, nak menonton cartoon atau movie. Selalunya kami layankan je, ye la time ni ja masa untuk penuhi hajat anak-anak.

Cuma sejak PKP, anak kedua saya meminta sesuatu yang tidak pernah dia minta sebelum ini.

UMI, JANGAN MARAH

Zhafran meminta ‘Ummi jangan marah-marah tau’.

Saya terkejut. Saya renung muka Zhafran lama-lama. Beliau anak yang baik, sopan, tidak pernah bercakap kasar dan anak yang sangat manja.

Saya hanya membalas ‘ok sayang’.

Saya control emosi saya dan cuba penuhi permintaan itu. Saya ingatkan dah setel, tetapi setiap bulan Zhafran hanya ulangi permintaan yang sama.

“Ummi jangan marah-marah”.

Akhirnya saya tanya suami saya, “saya kerap marah-marah ke sejak dua menjak ni? Saya rasa saya tak marah-marah.”

Suami saya membalas ‘Perbaiki nada suara. Jaga intonasi suara”.

Owh.. Baru saya tersedar, itu yang saya terlupa ubah rupanya..

TEGURAN DARI AHLI KELUARGA

Iya, saya rasa saya tidak meninggikan suara, rupa-rupanya nada suara saya tegas, tidak mesra, tidak menasihati tetapi hanya memberi arahan, dingin dan mungkin bagi anak-anak, saya sudah tidak seperti dahulu.

Kadang-kadang kita tidak perlukan orang luar untuk menegur kita,hanya bertanya kepada keluarga kecil kita, mereka jujur memberi tahu segala-galanya.

Anak-anak atau pasangan, takkan pernah menjatuhkan kita. Merekalah orang yang paling telus dan mahukan yang terbaik untuk diri kita dan keluarga kita.

Selalu juga saya terlupa, saya mahukan yang terbaik untuk anak-anak, tetapi saya tidak bertanya apa yang anak-anak inginkan dari saya.

Saya okey je sebenarnya kalau suami atau anak-anak tegur, macam mana saya mahu pasangan dan anak-anak mendengar apa yang saya nasihatkan, saya juga tidak kisah menerima permintaan mereka untuk saya mengubah sikap menjadi lebih baik dari sebelum ini.

Latih anak-anak kita untuk berani voice out apa yang ada di dalam hati mereka, dengarlah pendapat mereka tentang diri kita dan belajarlah menerima kekurangan kita serta perbaiki kelemahan kita.

Menjadi ibu bapa tidak membuatkan kita 100% betul dan sempurna.

Kredit: Norzi Malek


“Semua Raya Dia Nak Tapau. Dia Tak Tahu Dia Anak Angkat…. “ Adelia Buat Hal Lagi, Ibu VC Tak Nak Layan

Adelia buat hal lagi, ibu VC tak nak layan.

“dia xtau dia anak angkat patti je tu tapi dia punya lagak macam patti tu dia sorang ja punya. ” – IG Araavaniella

Sejak tular kisah adik Adelia yang dijaga oleh pengasuh berketurunan India, seronok baca komen-komen yang rata-rata bangga dengan keharmonian di Malaysia walaupun terdiri dari berbilang kaum.

Seumpama Adelia ini adalah ikon baru pada perpaduan di Malaysia. Mana taknya, sejak kisahnya tular, kami turut terkena tempias apabila pengikut-pengikut baru Keluarga ramai yang terdiri dari masyarakat berbangsa India dan juga Cina.

Jika lihat pada posting yang memaparkan kisah Adelia dan Patti, pelbagai bangsa yang turut memberikan komen positif dan kagum dengan keakraban keluarga ini.

Seperti yang kita semua tahu, masyarakat India baru menyambut Hari Deepavali semalam. Sejak awal lagi, ramai yang tak sabar nak tengok Adelia menyambut perayaan tersebut bersama Patti kesayangannya.

Namun, Ibu Adelia menerusi ciapannya seperti tidak puas hati apabila anaknya itu tidak mahu melayan video call darinya.

arravaniella budak ni dah sambut raya puasa n raya haji sebelum ni.. semalam dia sambut depavali pulak.. semua raya dia nak tapau ibu vc pun dia xmau layan.. dia xtau dia anak angkat patti je tu tapi dia punya lagak macam patti tu dia sorang ja punya.

Sabarlah ibu. Kasi la Adelia peluang nak sambut Hari Diwali ini bersama patti. Dah pakai baju lawa ni.

Kalau anda perasan, gaya Adelia berkerut pun dah macam patti.

“Thanks aunty and family for creating this memories”

Ok Jom kita layan gambar-gambar Adelia bersama patti.

Sumber : IG Araavaniella

Mesti Baca


Bukan Sayang Sentiasa, Ada Masa Kena Rotan, Cara Johan, Ozlynn Didik Anak Raih Perhatian.

Pastinya ramai yang mengenai pengacara dan pelawak, Johan dan isterinya pelakon, Ozlynn yang sentiasa menarik perhatian peminatnya.

Muat naik mengenai kisah keluarganya sentiasa meraih perhatian termasuk hubungan suami isteri dan anak-anak.

Antara perkongsiannya yang mendapat perhatian adalah mengenai kejayaan anak sulungnya melanjutkan pelajaran dalam jurusan perubatan di luar negara.

Malah seorang warganet menerusia facebooknya, Siti Suryani Yaakop kagum dengan kisah keluarga selebriti itu. Dia telah mengulas mengenai kisah keluarga itu dari kaca matanya sehingga mendapat pelbagai pandangan dikalangan warganet.

Nyata, keluarga selebriti Johan- Ozlynn begitu inspirasi!

SAYA KAGUM CARA JOHAN OZLYNN DIDIK ANAK

Saya baca kisah anak Johan bakal jadi doktor semalam. Saya kagum. Dan saya juga baca Ozlynn post gambar anak dia yang dah besar bapak pun berdukung lagi dengan Johan. Kadang ada gambar depa bertepek duduk dan baring ramai-ramai.

Tu lebih saya kagum lagi.

Nak berdukung-dukung ni kalau tak biasa, mana mahunya. Malu. Kadang tak payah suruh dukung, nak cium pipi mak depan kawan pun segan. Sebabnya itu bukanlah benda yang jadi kebiasaan.

Kalau siapa follow dia mesti tahu depa famili yang macamana. Dan saya suka follow. Sebab dia jujur. Tak fake.

Bukan bersayang-sayang sentiasa. Tidak juga sopan santun setiap masa. Takda juga cakap orang putih manjang. Dia biasa. Biasa macam kita-kita. Ada masa dia marah. Ada masa dia ambik rotan. Ada masa tinggi suara. Ada masa dia sayang. Ada masa dia bergurau.

Dia menunjukkan sisi kebanyakkan famili yang normal. Dan ada banyak emosi dalam setiap famili tu bagi saya adalah normal.

Bezanya ialah dia HADIR. Hadir diri dalam hidup anak. Waktu solat, imamkan solat dengan anak. Waktu belajar, duduk di meja belajar dengan anak. Waktu main, berguling sama dengan anak. Waktu bersukan, main basikal sama dengan anak. Dia sebagai susuk seorang ayah, ada. Karakter utama dalam rumah itu adalah dia.

Dan konsisten. Setiap Subuh dia pastikan anak-anak mengaji. Mesti mengaji. Sampai lama-lama jadi tabiat anak itu sendiri. Tapi bukan suruh saja. Dia sama-sama buat sekali.

Biar dia buat lawak pun. Biar dia garang pun. Biar dia jegil mata pun. Biar dia tinggi suara pun. Biar dia mengusik pun. Tapi bila dia HADIR, apa saja tegur dan marah beri kesan yang baik. Sebab ada ikatan hati yang kuat antara ayah dan anak.

Ibu ayah yang hadir dalam bentuk fizikal, emosi dan jiwa dengan anak-anak, saya percaya walau saat kita marah pun dia tak lari ke mana. Dia tahu atas tujuan apa. Marah yang ada sebabnya. Tegur yang ada tujuannya. Sempoi yang ada batasnya.

Saya kira begitu keinginan kebanyakkan kita. Sebagai ibu ayah. Walau apa pun jadi dan jauh mana pun pergi, anak tetap akrab hatinya dengan kita.

Dia menjadikan saya rasa santai sebagai ibu. Rasa saya okay menjadi saya. Boleh je suka buat kelakar tapi tegas pada masa yang sama. Boleh je tegur kalau ada benda tak kena. Bukan serba serbi mesti sempurna. Bukan kena sopan santun sepanjang masa. Tapi sentiasa hadir setiap ketika.

Bahasa ringkasnya.

Cakna.

Sumber: Siti Suryani Yaakop


Ingatkan Kaya, Rupanya Asam Jawa. Tarpaksalah Anak Sarapan Roti Masam!

Bila terjadi kes ibu terbangun lambat, memang satu keluarga terkesan. Sebagai seorang ibu tentunya akan jadi tergesa-gesa membuat persiapan untuk memastikan anak tidak lewat sampai ke sekolah, malah en suami pun terpaksa bergegas untuk ketempat kerja. Boleh dikatakan semua jadi tidak tentu arah, kelang kelibut.

Berkongsi cerita tentang terlewat bangun, perkongsian daripada Ayusofea D Butiq ini cukup mencuit hati dan membuatkan ramai warganet tertawa membaca perkongsian tersebut. Tidak kurang juga ada yang kasihan bila anaknya bersarapan roti bakar berintikan asam jawa. Nak tahu lanjut kisah ini, jom baca penrkongsian penuhnya di sini.

Ini kisahnya.

Al- kisah sebab dah lambat pegi sekolah.. tak sempat si ibu nak buat serapan… walau bukan selalu tetap bangun sebab keletihan buat itu ini di malam hari..terjaga pukul 6 (itu pun bunyi alam hp) kelang kabut kejut anak suh mandi … kejap lagi azan.. mana nak siapkan budak-budak .. nak solat nak buat serapan lagi .. akhirnya mak pun buat je roti bakar sapu kaya senang (janji perut terisi).

Tengah pakai telekong nak solat… anak menjerit mama kenapa roti nie rasa lain macam masam … mak yang dah kelang kabut terus membebel … makan jelah dah lambat..kejap lagi nak pegi sekolah .. si anak yang baik…yang selalu didoakan agar soleh dan solehah pun makan ..tapi tak habis..

Lepas antar anak sekolah .. si emak pun duduklah di meja makan sambil melepaskan lelah .. kehulu kehilir mengantar anak ..tengok serapan terhidang tadi tak habis.. dia ambik terus masuk mulut …. zupp terus terasa di anak tekak ..asal masam nie .. baru dia sedar yg di sapu kat roti tu asam jawa .. terbayang wajah anak-anak….ya allah kesiannya mereka..

.

Mengalir air mata si mak … moralnya untuk anak-anak pun belajarlah berdikari kalau boleh (jangan semua mak buat kesian mak) .. si suami pun tolong-tolong lah isteri jangan nak siap diri sendiri je sampai office ngeteh dengan kawan-kawan …


Rupanya Kunci Penyembuhan Isteri Demam Pada Tangan Suami. Alert Kuasa Yang Allah Bagi Ni

Bila suami demam selain bagi ubat, isteri akan uruskan buat suami tercinta termasuk lap dahi dan badan serta picit badan suami. Bukan itu sahaja, bila suami tak selera makan, isteri akan masak bubur. Tetapi bagaimana pula, jika isteri yang demam? Ada tak suami buat seperti ini atau anggap isteri boleh uruskan sendiri.

_____________________________________________________________________

Jika isteri demam, ambillah sedikit masa untuk kita merawatnya.

Sebab kuasa penyembuhan itu, Allah ada berikan pada tangan seorang suami.

Jangan biasakan beri panadol semata-mata, melainkan keadaankan tak mengizinkan kita untuk merawatnya.

Cara merawat Isteri demam

1. Pegang kepalanya, baca Al Fatihah dan niatkan untuk supaya Allah buangkan bisa badannya serta panasnya.

2. Niatkan juga moga Allah ampunkan dosanya. Allah surutkan demamnya. Buat dengan penuh kasih sayang.

3. Buatkan bubur nasi. Kacang goreng pedas je. Basuh beras, letak air, buka api, tunggu sampai nasi menjadi bubur. Nak power, letak isi ayam, daging ke, sayur karot skit. Atau paling akhir atau paling malas, sila ke Mcd dan beli saja bubur ayam kat situ.

4. Buat air penyejuk badan. Rebus Barli. Beli kat speedmart banyak. 60sen je sebungkus. Rebus dan ambil air, buh gula skit sekali dengan lemon. Lagi rajin buh gula batu, kurma cina, kembang semangkuk. Minum suam-suam, insyaAllah segala kepanasan akan keluar.

5. Yang penting, usaha. Isteri perlukan perhatian. Bukanlah kita nak jaga dia hari-hari, cuma saat dia demam itulah, hari isteri nak lihat kasih sayang kita sebagai suami.

Kalau macam ngade sangat, tonyoh je lemon kat muka isteri bagi segar .

Perkongsian suami ini Abu Hurairah Asifa sungguh bermanfaat untuk kebahagiaan rumahtangga. Siap bagitahu cara-cara nak masak bubur dan air barli. Air tangan suami ni.  Apapun, kesimpulannya pentingya perhatian dan kasih sayang dari suami kepada isteri.  Sungguh inspirasi!


Ibu Ayah Tak Sedar Anak Tertelan Objek, Bila Buat Rawatan Baru Tahu. Take Note!

Jangan buat main bila anak aktif tiba-tiba menjadi senyap. Ada juga muntah dengan tiba-tiba.

Hati-hati jika berlaku situasi begini, anak mungkin tertelan sesuatu objek.

Ikuti perkongsian oleh Dr Ezairy M.Sallih
Pakar Bedah Telinga, Hidung & Tekak
Surgeri Kepala & Leher.

“Masa dia main dengan kakak dia, tiba-tiba dia muntah-muntah..”

“Banyak kali juga dia muntah. Makan dan minum lepas tu pun tak nak dah. Sampai sekarang…”

Apabila kami buat x-ray, beginilah gambarnya. Ada objek tersangkut di tengah-tengah leher anak ini.

Kami terus bawa beliau ke dewan bedah. Gunakan alatan yang ada untuk periksa dan keluarkan objek ini.

Alhamdulillah syiling 20 sen berjaya dikeluarkan.

Ibu-ibu dan kawan-kawan semua, perhatikan anak-anak kita ya. Kadang-kadang, dalam kita tak sedar, apa yang mereka main boleh membahayakan mereka.

Kalau senyap je rumah, cuba lah jeling-jeling, apa mereka tengah buat.

Sumber: Dr Ezairy M.Sallih


Doa Isteri Dan Anak Itu Terkabul. Deep Perkongsian Ustaz Ebit Lew Ni.

Apabila kita doa, tentu kita memohon kepada perkara kebaikkan untuk diri, pasangan dan anak-anak.

Malah, doa adalah senjata untuk kesejahteraan hidup dan memudahkan segala urusan.

Begitulah yang dijelaskan oleh ustaz Ebit Lew mengenai kabul doa seorang isteri dan anak.

Beliau menjelaskan bahawa betapa pentingnya doa seorang isteri termasuk anak.

Ikuti perkongsiannya.

Doa isteri.. Bidadari saya tanya? Kenapa abang setiap kali keluargasunnah bawa bidadari dan anak-anak kita semua sekali sebelum program tengah sibuk-sibuk disini. Kerana doa bidadari dan anak-anak penting. Allah kabulkan. Doa isteri dan anak-anak itu ajaib

DOA ISTERI DAN ANAK ITU KABUL

Bila seorang suami dan isteri serta anak-anak sama. Fikir,niat doa sama. Allah akan kabulkan. Semoga menjadi asbab hidayah untuk ribuan orang Ahad ini. Ramai orang pandang rendah doa isteri dan anak-anak. Ada yang suka marah-marah isteri dan anak-anak. Cuba kenang betulkan? Banyak perkara bila isteri kita terlibat doakan cepat dan berkat. Tapi jika tanpa sokongan mereka biasanya jadi susah.

Nabi saw berdakwah dengan isteri dan semua anaknya bersama. Islam tersebar seluruh alam. Semua manusia. Sehingga hari ini. Nabi Ibrahim as semua ahli keluarga dapat hidayah. Bila Nabi yang isteri tak bersama hidayah lambat tersebar sehingga anak sendiri tak dapat hidayah. Nabi Nuh as. Nabi luth as. Isteri tak ikut. Anak semua tak bersama.
.
Pohon doa semu yer keluargasunnah
www.transformjiwa.com


Pakar Cuci Tunjuk  6 Step Bersihkan Mesin Basuh.  Sila Buat, Kalau Tak Berkeladak!

Setiap hari pasti kita akan menggunakan mesin basuh untuk mencuci pakaian.  Pun begitu, tahukah anda walaupun ‘tugas’ utama mesin basuh adalah untuk mencuci bagi membersihkan pakaian kotor kita, tapi sebenarnya mesin basuh juga boleh menjadi kotor dan berkeladak jika tidak dicuci!

Ini bukan suatu perkara pelik memandangkan pasti ada daki, habuk, lumpur dan sebagainya melekat pada pakaian kita dan apabila dicuci dengan menggunakan mesin basuh pasti akan terkumpul pula di bahagian dalaman mesin tersebut.

Cuba bayangkan jika sudah lama anda menggunakan mesin basuh tersebut dan anda langsung tidak pernah lakukan kerja-kerja membersihkannya.  Jadi bagaimanalah rupa keladak yang tertimbun sekian lamanya itu, mungkin tidak mampu digambarkan!Jadi apa harus anda lakukan, adakah cukup sekadar dijirus dengan air atau bagaimana?

Menjawab persoalan ini, Radi Apiz di dalam fbnya telah berkongsi langkah demi langkah untuk memberi lebih kefahaman kepada semua. Semoga perkongsian ini dapat memberi manfaat.

“Sejak pakai mesin basuh baru ni la pertama kali saya cuci. Setahun lebih jugak la saya beli mesin ni. Akhir-akhir ni bila cuci baju ada keping-keping habuk melekat kat baju. Pastu saya google la cara-cara nak cuci mesin basuh. Pagi tadi saya try buat. Memang puas hati la tegok keladak-keladak  mesin itu keluar. Guna 2 bahan saja iaitu cuka dan baking soda.”

Bahan-bahan :

300ml Cuka

200gm Baking soda

Langkah demi langkah :

2. Masukkan baking soda di tempat sabun dan masukkan cuka. Nanti soda itu akan berbuih-buih.

3. Pilih program tub clean. Water level paling maximum.

4. Biarkan mesin berpusing-pusing. Amil masa 2 jam.

5. Tegok kat dasar dia dah keluar keladak mesin.

6. Hasil keladak mesin yang terperangkap kat penapis

Sumber : Radi Apiz


Rekod Imunisasi Anak. Fahamkan Dulu Untuk Mudah Isi Permohonan Online Tahun 1, Ni Caranya!

Bercerita tentang pendaftaran online untuk sesi persekolahan  2020/21 yang telah dibuka kini  mungkin ramai ibu ayah yang sedia maklum.

Namun tidak kurang juga mungkin ada yang terlepas pandang. Untuk itu, ayuh segerakan kerana sistem ini akan terus dibuka sehingga penghujung Mei ini.

Oleh itu, di sini turut dikongsikan juga info dan pemahaman dalam  mengisi maklumat kesihatan anak-anak. Jom semak perkongsian ini.

Salam..sedikit perkongsian bagi ibubapa yang mengalami masalah semasa mendaftar maklumat kesihatan anak untuk pendaftaran murid tahun 1.

DTap/DT (kotak kuning) = difteria, pertussis dan tetanus
Hib (kotak pink) = h.influenza
IPV (kotak biru) = polio
MMR (kotak oren) = gabungan vaksin utk measles, mumps dan rubella

Jadi untuk ruangan Difteria,petusis,tetanus,hib dan IPV adalah sama tarikh untuk masing-masing dos.
Untuk ruangan measles, mumps dan rubella adalah tarikh yang sama (iaitu MMR kotak oren)

Jangan pandang ringan jika ada sebarang simptom tau! Lebih-lebih lagi yang membawa ke arah kanser. Jangan ambil mudah! Jom dengar perkongsian dari Dr Salmi Daraup tentang kanser serviks.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Nak Jaga Kecantikan, Dr Ni Terangkan Faktanya Agar Bukan Saja Untuk Cantik Tapi Sihat!

Meskipun kecantikan dan wanita itu tidak dapat dipisahkan, tapi jika salah cara dan pemahaman dalam bab penjagaan kecantikan bimbang juga boleh menyebabkan masalah lain pula.

Atas sebab ini juga, Dr Noorulhana Hadzarami, Doktor Pakar Bius ingin berkongsi info kepada wanita di luar sana tentang mitos dan fakta kecantikan. Jom semak.

Adakah amalan berpantang kaum Melayu selepas bersalin mampu memastikan wanita cantik dan sihat hingga ke mati?

Tidak. Wanita seluruh dunia tidak mengamalkan pantang kaum Melayu tetapi mereka tetap cantik dan sihat. Hanya sebahagian kecil wanita Asia mengamalkan pantang dan pastinya ia bukan amalan pantang kaum Melayu.

Amalan berpantang hanyalah untuk memberi ruang ibu berehat selepas bersalin. Tak salah jika ia dilakukan dengan rasional dan tidak melampau. Amalan pantang yang ketat adalah berbahaya dan boleh membawa maut. Yang lebih penting untuk sihat dan cantik ialah pemakanan seimbang dan senaman sepanjang hayat. Bukan amalan jangka pendek yang dilakukan sekali dua seumur hidup.

Adakah senaman tidak bagus untuk wanita kerana ia menyebabkan rahim jatuh?

Rahim tidak jatuh disebabkan senaman. Malah obesiti akibat tidak bersenam adalah faktor penting rahim jatuh. Faktor lain rahim jatuh ialah bersalin berkali-kali, proses bersalin terlalu lama, usia lanjut, tekanan abdomen yang kuat (batuk kronik, sembelit) dan tidak mengamalkan senaman otot pelvis.

Otot pelvis kita boleh dilatih melalui senaman Kegel supaya dapat menampung rahim dengan baik.

Adakah senaman angkat berat tak bagus kerana membuatkan otot wanita bertambah besar.

Tidak. Senaman rintangan dan angkat berat boleh membantu tulang supaya padat dan membentuk otot yang kuat. Adalah sukar untuk otot wanita menjadi besar dengan hanya melalui senaman. Jadi usah risau untuk menambah variasi senaman.

Adakah kulit yang cantik perlu putih melepak?

Tidak. Semua warna kulit adalah cantik. Melanin adalah cantik. Malah, melanin pada lapisan kulit mampu melindungi kulit dari cedera akibat sinaran UV. Hargailah warna kulit kita.


Cikgu Ini Share Cuti Sekolah Hingga Tahun Depan, Ibu Ayah Dah Plan Macam-Macam.

Sejak pandemik melanda dunia, ia bukan sahaja memberi kesan kepada ekonomi dan sosial kepada dunia tetapi juga kepada pendidikan kanak-kanak seluruh dunia.

Ia termasuk sesi persekolaha telah berubah mengikut kesesuaian yang ditetapkan oleh pihak kementerian pendidikan.

Umum mengetahui bahawa sesi  persekolahan bagi tahun 2022 dilanjutkan hingga Februari tahun depan bagi membolehkan Kementerian Pendidikan (KPM) memastikan semua pelajar, khususnya yang ketinggalan bersedia untuk masuk ke kelas berikutnya.

Ini bermakna cuti sekolah juga berubah mengikut perubahan itu. Tentu ada yang keliru mengenai hal ini.

Lantaran itu, seorang guru telah berkongsi cuti sekolah sehingga di bawa ke tahun 2023 sempena perubahan sesi persekolah ini. Ramai ibu bapa menyambut baik usaha guru itu menyenaraikan lengkap tarikh-tarikh. Ada yang memuji cara guru itu yang memudahkan mereka merancang cuti untuk pulang ke kampung atau pergi melancong.

Nak tahu lebih lengkap, jom lihat tarikh-tarikh tu.

Ramai tanya aku bab cuti sekolah tahun ni bawa ke tahun depan. So, aku sharekan list ni.
Pakat- pakat sharekanlan ya.

*CUTI SEKOLAH DAN CUTI UMUM 2022/2023*
*CUTI TAHUN BARU CINA 2022*

28/1/2022 – JUMAAT
29/1/2022 – SABTU
30/1/2022 – AHAD (CUTI KPM BAGI)
31/1/2022 – ISNIN (CUTI KPM BAGI)
1/2/20222 – SELASA (CUTI UMUM CNY)
2/2/2022 – RABU (CUTI UMUM CNY)
*CUTI AKHIR PENGGAL 3, SESI 2021/2022*
25/2/2022 – JUMAAT (MULA)
19/3/2022 – SABTU (TAMAT)
*CUTI NUZUL QURAN*
19/4/2022 – SELASA

*CUTI HARI RAYA AIDILFITRI*
29/4/2022 – JUMAAT
30/4/2022 – SABTU
1/5/2022 – AHAD (HARI PEKERJA/CUTI UMUM)
2/5/2022 – ISNIN (CUTI KPM BAGI)
3/5/2022 – SELASA (CUTI UMUM)
4/5/2022 – RABU (CUTI UMUM)
5/5/2022 – KHAMIS (CUTI KPM BAGI)
6/5/2022 – JUMAAT
7/5/2022 – SABTU
*CUTI PENGGAL 1, SESI 2022/2023*

3/6/2022 – JUMAAT (MULA)
6/6/2022 – ISNIN (KEPUTERAAN AGONG/CUTI UMUM)
11/6/2022 – SABTU (TAMAT)
*CUTI HARI RAYA HAJI*
8/7/2022 – JUMAAT
9/7/2022 – SABTU
10/7/2022 – AHAD (CUTI UMUM)
11/7/2022 – ISNIN (CUTI UMUM)
*CUTI AWAL MUHARAM*

30/7/2022 – SABTU (CUTI UMUM)
*CUTI HARI KEBANGSAAN*
31/8/2022 – RABU (CUTI UMUM)
*CUTI PENGGAL 2, SESI 2022/2023*
2/9/2022 – JUMAAT (MULA)
10/9/2022 – SABTU (TAMAT)
*CUTI HARI MALAYSIA*

16/9/2022 – JUMAAT (CUTI UMUM)
18/9/2022- AHAD (CUTI DIBAWA KE DEPAN)
*CUTI MAULIDUR RASUL*
7/10/2022 – JUMAAT
8/10/2022 – SABTU
9/10/2022 – AHAD (CUTI UMUM)
*CUTI DEEPAVALI*

21/10/2022 – JUMAAT
22/10/2022 – SABTU
23/10/2022 – AHAD (CUTI KPM BAGI)
24/10/2022 – ISNIN (CUTI UMUM)
25/10/22 – SELASA (CUTI KPM BAGI)
12/11/2022 – SABTU (CUTI UMUM NEGERI)
*CUTI PENGGAL 3, SESI 2022/2023*

9/12/2022 – JUMAAT (MULA)
23/12/2022 – JUMAAT
24/12/2022 – SABTU
25/12/2022 – AHAD (CUTI UMUM KRISMAS)
31/12/2022 – SABTU (TAMAT)
*CUTI TAHUN BARU CINA 2023*

20/1/2023 – JUMAAT
21/1/2023 – SABTU
22/1/2023 – AHAD (CUTI UMUM)
23/1/2023 – ISNIN (CUTI UMUM)
24/1/2023 – SELASA (CUTI KPM BAGI)
*CUTI AKHIR PERSEKOLAHAN SESI 2022/2023*
17/2/2023 – JUMAAT (MULA)
11/3/2023 – SABTU (TAMAT)

“Senang nak set time makan angin.”

Semoga jadi panduan bersama.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


Resipi Minuman Kawal Selera Makan, Seminggu Perut Dah Kempis. Wanita Ni Kongsikan Caranya, Patutlah Slim!

Bagi ibu-ibu yang mempunyai keluarga dan anak, bab nak berdiet atau dalam erti kata yang lain jaga makan agak sukar. lebih-lebih lagi anda juga yang memasak di rumah. Mana tahan tengok makanan yang lazat, tak mampu kan nak ambik bau je.

Sebenarnya, nak kurus bukan hanya bergantung pada senaman dan diet semata-mata. Ibu-ibu dan wanita di luar sana boleh pelbagaikan cara. Apa kata kita cuba resipi minuman untuk kawal selera makan ni.

Assalamu’alaikum.

Hari ni akak nak kongsi resepi minuman yang boleh kurangkan selera makan.
Perkongsian dari seorang sister dari Indonesia yang ada bisnes kek dan sangat suka makan kek hingga berat badan bertambah.
Atas nasihat doktornya yang dah ada 4 orang anak tapi badan tetap slim meskipun doktor itu keturunan obese (berat badan berlebih) maka sister itu mengamalkan minuman ini.
Sister tu minum 2 hari dah turun 1 kg. Akak pon cubalah dan memang boleh kawal selera makan sebab hari2 masak dan suka pulak makan kuih muih.  seminggu minum perut dah nampak kempis dan berat turun 1 kg.
Ini resepinya : (hasil bergantung badan masing2 yea ?)

* 1 liter air
* 2 batang serai diketuk
* 2 batang kulit kayu manis
* 4 inci halia diketuk
* 5 kuntum bunga cengkih
* 1 bj lemon dihiris
* madu

1. Didihkan air
2. Masukkan semua bahan kecuali LEMON & MADU
3. Masak selama 5 minit
4. Angkat dari api dan masukkan hirisan lemon
5. Biarkan 1 jam
6. Bila nak minum tambahkan madu
7. Minum sebelum sarapan, makan tengahari dan sebelum tidur.

Nota :
* Baki air boleh simpan dlm peti sejuk
* Resepi ni akak boleh minum 5 kali (5 gelas)


Azal Buat Perangai! Ingat Lambat Sebab Ke Tandas, Rupanya Bergambar Dengan Pramugari

Siapa yang mengikuti Zarina Zainuddin di laman sosial, sesekali pasti tertarik dengan gelagat anak kembarnya Azal Azrai. Baru-baru ini, Azal sekali lagi ‘buat hal’ di mana telatahnya yang mahu bergambar dengan semua pramugari mencuri perhatian ramai.

Berkongsi beberapa video dan gambar di Instagram miliknya, Zarina menunjukkan gelagat dan usaha Azal untuk mengambil gambar bersama tiga orang pramugari yang berada di dalam penerbangan tersebut.

“Azal oh Azal. Saya duduk seat bahagian depan jadinya dah keluar awal dah. Saya ingat dia pergi tandas ke…rupanya dia pergi selfie dengan stewardess.” tulisnya di ruangan kapsyen.

Hal itu meraih perhatian warganet yang menggangap momen tersebut lucu dan tidak disangka-sangka.

Menjengah ke ruangan komen, rata-rata netizen memuji gelagat Azal yang mencuit hati. Selain itu, terdapat juga netizen yang sempat berseloroh dengan kejujuran Azal yang hanya ingin bergambar dengan wanita cantik.

Sumber: Instagram @zarinazainuddin_


Dr Ini Jelaskan Bulan Ramadan Rehatkan Organ Penghadaman Dengan Baik, Elak Penyakit!

Secara mudahnya, orang Islam berpuasa disebabkan suruhan atau perintah Allah yang terkandung dalam Al-Quran. Terdapat banyak manfaat dan faedah berpuasa Ramadan bagi umat Islam.

Berpuasa di sepanjang Ramadan, salah satu daripada lima rukun Islam, pastinya satu daripada ibadah penting dalam Islam.

Tujuan berpuasa pada dasarnya ialah untuk mendisiplin keinginan dan nafsu yang terpendam pada manusia supaya mereka sentiasa berada pada landasan yang betul dalam segala tindak-tanduk mereka. Sekali gus elak penyakit yang disebabkan tiada kawal pemakanan.

Dari segi perubatan, puasa memberi banyak manfaat kepada tubuh badan. Nak tahu lebih lanjut ikuti perkongsian Dr Erna Nadia ini.

Kenapa puasa bagus?

Sebab semasa bulan puasa, kita dapat merehatkan beberapa organ badan kita.

Contoh:

1. Perut
Penghasilan asid akan berkurangan. Ini bagus untuk perut. Ada yang kata kalau puasa nanti gastrik. Ini salah jika anda bersahur dan berbuka dengan betul.

Kajian menunjukkan salah satu kaedah yang baik untuk orang yang ada gastritis adalah dengan berpuasa.

Orang yang ada gastrik eloknya makan dengan kerap dalam kuantiti yang sedikit. Jika tak makan langsung atau tak jaga waktu makan, gastrik akan semakin teruk. Tapi jika jaga waktu makan dengan baik dan tidak makan dengan kuantiti banyak dalam sekali makan, ianya sangat bagus pada perut.

Kerana asid akan dihasilkan apabila ada sahaja makanan atau minuman yang masuk ke dalam perut. Terlebih makan hanya menghasilkan lebih asid dan menyebabkan ketidakhadaman.

Jadi, bersahur, berbuka dan moreh dengan berpada pada, elakkan yang pedas atau terlalu berempah, kurangkan yang masam masam.

2. Pankreas
Semasa kita berpuasa, pankreas akan menghasilkan insulin secara perlahan kerana kita tak makan dan ini secara tidak langsung akan ‘memaksa’ hati dan otot badan untuk mengeluarkan gula bagi mengekalkan tenaga pada kita sepanjang hari.

3. Hati
Hati akan membantu untuk menghasilkan gula yang disimpannya apabila gula dari dalam darah sudah kehabisan.

Ini secara tak langsung boleh menyebabkan lemak yang tersimpan dibakar untuk memberikan tenaga kepada kita.

Semasa kita berpuasa, akan berlaku proses yang dinamakan sebagai gluconeogenesis. Masa inilah kalori akan terbakar dengan lebih banyak dan jika tiada sumber karbohidrat yang masuk ( sebab kita puasa), badan akan menggunakan gula dari hati dan otot badan untuk memastikan badan ada tenaga.

Sebab itu, puasa adalah kaedah terbaik untuk mereka yang nak menurunkan berat badan, nak ajar diri untuk kawal nafsu makan atau nafsu merokok atau apa sajalah nafsu, mengawal gula dalam darah, membantu merehatkan perut dan pankreas.

Tapi, perlu buat dengan kaedah yang betul.

Sebab itu saya suka bulan Ramadan.

Sebab sebulan inilah pun kita boleh rehatkan organ penghadaman kita dengan baik.

Kecuali bagi mereka yang ada penyakit, berbincanglah dengan doktor yang merawat anda ya.

Islam itu indah.
Allah tahu apa yang terbaik untuk kita.
Sebab itu melambatkan sahur dan awal berbuka adalah sunnah.
Makan dan minum dengan berpada.

Bahaya kalau masa berbuka, kita pulun makan macam esok lusa dah tak ada.
Perut tengah dalam keadaan rehat, tiba tiba kita sumbat dengan pelbagai makanan dan minuman berat berat, jadi tak hadam betul.

Kebanyakan penyakit yang tidak berjangkit disebabkan oleh cara makan dan minum kita, cara hidup yang tidak aktif dan tidur yang tidak berkualiti.

Prevention is always better than cure🤙🏻

Gitcheww.

Harapnya amalan semasa puasa kita bolehlah dikekalkan sampai bila bila.

Sumber: Dr. Erna Nadia


Patutlah Ibu Banyak ‘Sleep Debt’, Rupanya Risau Keadaan Anak Bila Tidur.

Ibu mana yang tidak risau keadaan anaknya, lebih lagi jika anak bawah umur 6 tahun.

Bukan risau tentang kesihatan anak tetapi hal tidur pun buat ibu tidur tak lena.

Ini dinamakan sleep Debt.

Nak tahu lebih lanjut ikuti perkongsian coach parenting, Mohd Fhais Salim.

Patut la para ibu ni banyak Sleep Debt.Anak tak tidur dia risau, anak tidur lama sikit pun dia risau juga. Aduhai..

Malam semalam baby raudhah tak nak tidur. 10 minit sekali dia terjaga. Naik sembab dah mata isteri saya tengok.

Malam tadi lain pula, baby raudhah lena benar tidurnya. Lebih 2 jam dia lena. Kira bangun tu jarak jauh sikit la.

Ingat dapat la lena. Rupanya tak juga.

Pagi tadi time saya ambil baby raudhah untuk di bawa jalan-jalan baru wife cakap.

“Mengantuknya bang.”

Baby raudhah tak bangun-bangun, jadi risau pula.

Baby tidur, si ibu pula yang terjaga-jaga. Ish..

Memang patut la ikut kajian para ibu ni sampai anak umur 6 tahun akan berlaku banyak sleep debt.

Kasihannya..

Sleep debt ni jahat.

Kang tak pasal-pasal ibu jadi bengkeng, perengus dan marah-marah.

Risau anak yang dah besar-besar ni jadi mangsa pula.

Jadinya pagi ni lama sikit saya bawa raudhah jalan-jalan. Selalu 10-15 minit, hari ni 1 jam saya gendong.

Tak dapat banyak, sikit pun jadi la bagi wife tidur & rehat.

Mengantuk semua orang pernah mengantuk, tapi tak ada orang yang betul-betul rasa AMAT MENGANTUK seperti para ibu.

Sumber: Mohd Fhais Salim

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Rasa Sunyi, Rindu, Menyesal? Ya Pasti Ada…” Anak Umur 2 Bulan Isteri Meninggal, Lelaki Ni Titip Pesanan Buat Suami Isteri!

Bukan mudah untuk menghadam hakikat bahawa insan yang kita sayangi yang diharap dapat sehidup semati sehingga ke akhir hayat, namun akhirnya pergi buat selama-lamanya.

Kehilangan insan tersayang membuatkan dia hanya mencurahkan sepenuh kasih sayang kepada satu-satunya buah hati dan cahaya mata yang ditinggalkan sang isteri buat tanda kasih antara mereka.

Bidadari Syurga, Setia Hingga Hujung Nyawa.

Rasa terpanggil, rasa hati bagai dijentik bila buka sosial media sejak kebelakangan ni makin ramai insan yang menerima nasib macam aku. Kehilangan srikandi dunia, dijemput Allah menjadi bidadari syurga di usia muda.

Lebih kurang 3 tahun 6 bulan aku hidup tanpa isteri di sisi dan tempoh ni akan terus berpanjangan selagi hayat di kandung badan.

Kalian semua tahu apa yang aku rasa?

Rasa sunyi? Ye, sunyi yang teramat dalam.

Rasa menyesal? Ye, pasti ada rasa menyesal sebab tak jadi yang terbaik untuk isteri sepanjang waktu hidup dia.

Rasa rindu? Ye, satu perasaan rindu yang teramat sakit yang bagi aku tak ada penghujungnya melainkan syurga.

Sahabat alam maya semua, aku bukan orang yang terlalu berpengalaman dalam menguruskan rumah tangga, aku hanya sempat rasa bahagia bersama lebih kurang 1 tahun 1 bulan. Nikmat kebahagiaan aku ditarik ketika aku masih berumur 24 tahun dan anak aku baru berusia 2 bulan.

Dalam pada itu, saudara Faid turut menitipkan beberapa pesanan buat suami isteri dalam melayari alam rumahtangga bersama.

Sahabat, aku cuma nak sampaikan beberapa pesanan buat kalian yang masih ada & bakal memiliki pasangan 👇🏽

1. Hidupkan suasana “baitul muslim” di dalam rumah. Dirikan solat jemaah, sama-sama mendalami ilmu agama & nasihat menasihati sesama pasangan. Suami nasihat isteri, isteri juga perlu menasihati suami. Dalam rumah tangga, nobody perfect. Sama-sama usaha untuk sempurnakan antara satu sama lain.

2. Ciptalah kenangan seberapa banyak yang mungkin, kerana dengan kenangan itulah akan menjadi tatapan bila salah seorang daripada kalian kembali ke pangkuan pemilik alam.

3. Perbaiki hubungan sekiranya retak ditengah jalan. Kalian mungkin terasa kadang- kadang pasangan itu adalah beban. Tetapi kalian akan terasa sebenarnya dia adalah sumber kekuatan apabila dia hilang selamanya dari kehidupan.

4. Ucapkan kata sayang seikhlas & sekerap mungkin yang boleh kalian ucapkan. Masa dia dah pergi, masa tu nak jerit nak menangis ucap “ I Love You” pon dah tak ada guna.

5. Layankan manja & gedik pasangan. Ini antara benda paling besar yang kalian akan rindu bila pasangan kalian pergi buat selamanya. Mungkin masa hidupnya dia kalian akan rasa menyampah, letih, geram tengok bila dia terlebih manja, tapi percayalah bila dia dah tak ada, kalian akan tanya dalam hati sendiri, siapa lagi nak manja dengan aku? siapa lagi nak tergedik dengan aku? siapa lagi nak bergurau dengan aku? masa tu dah tak ada siapa. Kalau kalian jenis tak melayan karenah manja pasangan, aku tak boleh gambarkan betapa besarnya penyesalan kalian 😭.

6. Makan bersama pasangan. Bagi aku selain bedtime story, duduk makan semeja bersama pasangan merupakan salah satu waktu terbaik untuk kalian menguatkan ikatan kasih sayang bersama. Jangan biarkan pasangan makan berseorangan. Waima kita dah makan di luar atau ada jamuan di tempat kerja, balik rumah duduk semeja, jamahlah makanan yang ada bagi menemani pasangan kita yang menunggu kepulangan kita untuk makan bersama.

7. Sentiasa doa & redha antara sesama pasangan. Ini adalah saham akhirat untuk pasangan kita. In sya Allah dengan doa & redha daridapa kita suami/isteri, pasangan kita akan selamat & bahagia di negeri abadi 😊.

Semoga coretan aku ada manfaat untuk sahabat alam maya terutama yang masih ada pasangan di sisi. Buat sahabat yang senasib dengan aku, aku doakan kalian semua terus tabah, kuat & bahagia di samping anak-anak yang menjadi penyuntik semangat kita. Jagalah amanah daripada pasangan kita itu sebaiknya. Moga dengan redha & sabarnya kita terhadap ujian berat ini, menjadi asbab Allah mengangkat darjat kita semua di syurga nanti.

Aaminn ya Rabbal Alamin.

Sekian, coretan daripada seorang bapa tunggal, Muhammad Faid Bin Noorazmi.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Ibu Ni Kongsi Pengalaman Jelajah Turki 30 Hari Guna Kereta Bersama Anak Beranak!

Berkira-kira untuk melancong bersama keluarga pada hujung tahun ini ke luar negara, pastinya akan menjadi momen terindah untuk dicipta. Lazimnya untuk keluar negara, pengangkutan udara menjadi pilihan utama untuk kita sekeluarga sampai ke destinasi dengan cepat dan mudah.

Pun begitu, alangkah bagusnya andai dapat pula menjelajah dari satu lokasi ke satu lokasi seperti apa yang dilakukan oleh keluarga ini ketika bercuti di Turki.

Ini sebagaimana yang dilakukan oleh pemilik akaun Facebook Nurul Shida, berkongsi pengalaman menjelajah Turki selama 30 hari ke seluruh Turki bersama keluarga tercinta.

Ibu Ni Kongsi Pengalaman Jelajah Turki Menaiki Kereta, Siap Dengan Kos

Sebenarnya itinerari ni bukan well planned pun, dah sampai sana baru decide ke mana destinasi nak dituju, abeh tu, beli tiket 3weeks je sebelum bertolak, so redah je lah

Tapi sebelum pergi, seminggu macam tu ku study pasal potential places to visit, so ku dah ada plan dalam kepala la kiranya.

Türkiye ni sebuah negara yang amat besar, pelbagai bentuk mukabumi, pelbagai sejarah & ketamadunan serta pelbagai attractions yang menarik.

Jadi, sebelum decide ke sana, ko kena tahu tujuan ko ke sana untuk apa?

Adakah nak selusuri tinggalan sejarah kesultanan Uthmaniyyah? kerajaan2 purba Rome & lain2? Nak selusuri sirah nabi & kesan peninggalannya? Adakah nak nikmati keindahan alam semulajadi yang sangat mengujakan? Atau nak tengok budaya, makanan & cara hidup orang2 sana?

You decide.

Lepas ko dah decide tujuannya, mudahlah ko nak rancang perjalanan.

Untuk kami, tujuan utama kami ke sana memang ku nak tengok wildflowers , sambil2 tu kami selusuri juga kesan kesultanan Uthmaniyyah, kesan peninggalan nabi Ibrahim as & nabi Ayyub as & melawati beberapa kesan ketamadunan purba.

We REALLY LOVE roadtrip.

Sebab tu, kami decide untuk pusing satu Türkiye dengan kenderaan.

Dapat cover kawasan bandar, tepian laut mediterranean, kawasan kampung pedalaman, hutan gunung ganang, tepian laut black sea & lain2.

Kalau taknak roadtrip naik kereta jauh2, boleh naik domestic flight antara satu negeri ke satu negeri.

Ringkasan perjalanan kami (itinerari):

ISTANBUL – BURSA – ISPARTA – ANTALYA – KONYA – CAPPADOCIA – GAZIANTEP – ŞANLIURFA – ERZURUM – ARTVIN – RIZE – TRABZON – SAMSUN – KASTAMONU – IZMIT – ISTANBUL.

Details perjalanan kami (boleh skip kalau tak larat baca):

16/5: Kuala Lumpur ke Abu Dhabi (transit 11jam).

17/5: sampai Istanbul (2.30pm), check-in AirBnb apartment di Sultanahmet & rehat.

18/5: – dataran Hagia Sophia.

– melawat Blue Mosque

– Topkapi Palace & spend 4jam disana,

Namun, tetap tak dapat habiskan kesemua tempat pameran.

19/5: – jalan2 sekitar Sultanahmet & persisiran laut Bosphorus.

– Bosphorus tour selama 1jam+.

20/5: – melawat Hagia Sophia.

– selepas solat jumaat, terima kereta sewa & mulakan perjalanan ke Bursa.

21/5: – melawat Ulu Camii & Grand Bazaar.

– makam Osmangazi & Orhangazi.

– melawat perkampungan lama yang telah wujud sejak zaman kesultanan

Uthmaniyyah, Cumalikizik.

22/5: – kembali ke Grand Bazaar, last minit shopping (nuts & dried fruits).

– check-in di butik hotel di perkampungan Cumalikizik. Disebabkan kami jatuh cinta pada perkampungan ni, kami berjaya dapatkan sebuah penginapan di sana, walaupun bercakap macam ayam dengan itik

23/5: – round setiap ceruk kampung Cumalikizik & check-out for next destination — Isparta.

24/5: – camping satu malam di Eğirdir lake, Isparta.

– melawat ladang rose serta kilang produk rose, di Keçirbolu, Isparta. Move to next destination — Antalya.

25/5: – menaiki Tünektepe teleferik (cable car), overlooking the breathtaking view of mediterranean sea & mountainous area.

– lower Düden waterfall.

– picnic & mandi manda di Konyaalti beach.

26/5: – check-out & bergerak ke Konya.

– On the way, singgah di the magnificient Manavgat waterfall.

27/5: – Mevlana müzesi (muzium Rumi) & bergerak ke Cappadocia.

– singgah di UNESCO archeological site,

Catalhöyük. This is underrated site that you must visit, if you already in Konya.

28/5: – camping 2 malam di Göreme Panorama

Campsite, it was among the best experience we have so far.

– Lepas subuh, tengok sunrise & HAB (hot air ballon) di lookout point di kawasan campsite.

– melawat Uchisar Castle.

– Derinkuyu Underground City — the deepest underground city in Cappadocia (85m depth!).

29/5: – another HAB viewing.

– Ihlara valley, trekking sejauh 7km+ pergi balik selama 4jam+ (termasuk makan & mandi sungai).

– check-in di My Story Cave Hotel.

30/5: – check-out from this awesome cave hotel.

– Pasabag Fairy Chimney, then terus gerak ke Gaziantep.

– On the way, stop by di Erciyes mount, bagi the kids rasa pegang salji.

31/5: – bergerak ke Şanliurfa, melawat Balıkıgöl (Tasik Ikan) — tempat pembakaran Nabi

Ibrahim as yang gagal, oleh Raja Namrud.

– melawat telaga & gua Nabi Ayyub as.

– Şanliurfa museum (you MUST visit here if you happen to be in Şanliurfa!).

1/6: – melawat Coppersmith bazaar, Gaziantep

(Gaziantep is famous of its finest baklava in Türkiye & delicious food in the country. Barangan copper di sini, mostly are handmade).

– bergerak ke Erzurum sebagai destinasi ‘stop by’ untuk bermalam.

2/6: – check-out & visit Twin Minaret Madrasa & off we go to Artvin.

– Bermalam di Çoruh University atas courtesy from our new friend di Artvin.

3/6: – bergerak ke Şavşat, Artvin.

– sightseeing at amazing Sahara Plateau & beautiful Karagöl (Tasik Hitam).

– Camping di Balık Gölü 1 malam.

4/6: – trekking di hutan pines + araucaria Balık Gölü, jalan2 di perkampungan kaki gunung.

– check-in di cabin house — Disharo Yayla

Evleri. It was among the most memorable moment for us in Türkiye.

5/6: – lepak picnic depan sungai cabin house.

– check-out, off we go to Ayder Yaylasi, Rize.

– Check-in small local apartment in Ayder Yaylasi.

6/6: – check-out, try redah naik keatas hingga kaki

Gunung Kackar — di Kavrun Yaylasi. Pusing di kampung Kavrun Yaylasi, jumpa local cabin house, check-in 1 malam.

7/6: – trekking & picnic di kaki Gunung Kackar & the kids having great time main salji.

– check-out & off we go to Uzungöl, Trabzon.

8/6: – breakfast with view Uzungöl lake.

– then redah naik keatas hingga ke perkampungan atas gunung (1jam+ from

Uzungöl). Cuba untuk ke Seven Lakes tapi jalan di block oleh salji yang belum cair. Patah balik & bermalam di Karester Yaylasi, atas sikit dari Uzungöl lake. This is the most adventurous journey for us but we really enjoy it!

9/6: – picnic & sightseeing sekitar perkampungan Karester Yaylasi.

– turun dari gunung & stop by di bandar

Trabzon (tidur 1 malam).

10/6: – stop by di Samsun — sebuah province di black sea region. Enjoying black sea beach.

11/6: – stop by di Kastamonu, at Küre mountain (Küre Dag Evi), we spent a night there. We fall in love with the cabin house

12/6: – bermalam di bandar berhampiran Istanbul, iaitu Izmit supaya urusan penghantaran kereta smooth keesokan harinya.

13/6: – pulangkan kereta sewa, check-in di AirBnb apartment di Taksim Square.

– jalan2 sekitar Istiklal street, Taksim square & naik Nostaljik Tramvay.

14/6: – melawat Grand Bazaar.

– melawat Galata Tower & free and easy.

15/6: – Spice Bazaar & last minit shopping.

– Dinner at Saltbae restaurant (Nusr-et),Galata Tower.

16/6: – off we go to airport. Dari Istanbul ke Abu Dhabi, transit 3jam.

17/5: – touch down at KLIA.

Total Kos:

Flight – RM10k (RM2k/person — Etihad Airways).

Transportation – RM7k (sewa kereta, minyak, tol, public transport, airport transfer).

Penginapan – RM6k.

* makan, estimated RM150 – RM200 per day untuk 5 orang. Termasuk main meal, buah2, makanan ringan, kopi, desserts & lain2.

Note: most of the stories tempat2 yang kami visit dah diceritakan dalam album ni, KECUALI Topkapi Palace, Cumalikizik Village, Cappadocia (Uchisar castle, Derinkuyu underground city & Ihlara valley), Şanliurfa & cerita sesat di pergunungan Trabzon (dan menginap di Karester Yaylasi).


Hanya Kerana Minat, Koleksi K-Pop Remaja Dibakar Oleh Bapa!

Pada zaman moden ini, K-Pop telah menguasai dunia hiburan secara global termasuklah di tanah air. Sudah jadi norma baru untuk remaja sekarang untuk meminati kumpulan-kumpulan K-Pop seperti BTS dan akan mengumpul gambar-gambar “bias” mereka. Tetapi, ada juga yang “anti K-pop” seperti bapa remaja ini yang sanggup bakar koleksi anaknya.

Baru-baru ini, ramai warganet yang meluahkan kemarahan terhadap tindakan seorang bapa kepada remaja yang berumur 14 tahun kerana membakar koleksi K-popnya melalui sebuah video yang dimuatnaik oleh ibu remaja tersebut di TikToK.

“Ayah jenis yang boleh dikatakan alim orangnya. Jadi dia tak suka hiburan atau jenis macam ni (K-pop). Saya reda dengan apa yang jadi sebab tak nak sedih lama-lama. Selama ni pun saya minat (K-pop) gitu-gitu je, tak lebih-lebih sangat. Lepas kejadian bakar tu, saya jumpa ayah dan katanya ‘Tak payah dah Korea-Korea ni'” kata remaja yang digelar Tasha dalam satu temubual bersama mStar.

Walaubagaimanapun, Tasha masih mempunyai rasa minat terhadap K-Pop dan beranggapan ini sebagai kenangan pahit yang pernah dilalui.

“Masa mula-mula dapat tahu memang sedih sebab beli mahal-mahal dan jurnal buat sendiri selain pemberian daripada kawan-kawan. Tapi lama-lama saya reda je. Saya dan kakak berusia 16 tahun minat K-pop, tapi kami memang tak tunjuk minat tu kat ayah sebab tahu dia macam mana dan tetap respek dia. Ayah tahu ada barang-barang ni sebab dia ternampak saya simpan kat satu tempat,” katanya.

Tasha menjelaskan bahawa perkongsian video tersebut hanyalah sekadar suka-suka dan luahan kenangan pahit bersama ibunya yang juga turut dikecam. Pada masa yang sama, pelajar tingkatan dua itu berterima kasih kepada wargamaya yang memberi sokongan dan kata-kata positif kepadanya.

“Saya amat menghargainya. Tapi jangan salah faham tentang yang bakar itu siapa, saya bukan nak mengaibkan sesiapa. Ada yang sampai kata hantar terus mak ayah yang macam ni kat rumah orang-orang tua. Bagi saya ia agak keterlaluan. Tapi saya maafkan. Masing-masing ada pendapat mereka,” kata peminat K-Pop itu.

Kini, video tersebut sudah dipadam di akaun ibunya untuk mengelak daripada menambah fitnah dan kecaman dari warganet.

Terima Kasih

Sumber: @cikatienn di TikTok


Wanita Ini Buat Kuah Kacang Ikut Resipi Arwah Maknya. Patutlah Kawan-Kawan Puji Sangat Enak Siap Minta Jual!

Kuah kacang sememangnya cukup digemari terutama sekali apabila dimakan bersama nasi impit, cucur udang dan pelbagai hidangan lain. Namun tidak ramai yang tahu cara-cara yang betul memasak hidangan ini supaya ia enak, pekat dan lambat basi walaupun menggunakan santan.

Disebabkan itu, Ruziati tidak lokek untuk berkongsi resipi kuah kacang tersebut. Yang nak cuba jom baca ni:

Kawan kata kuah kacang saya sedap… siap pujuk saya jual kuah kacang ni resepi kuah kacang saya..

bahan-bahan
1 kg kacang tanah (goreng)
800 gm gula
2 setengah sudu garam
3 biji bawang besar
4 ulas bawang putih
Segenggam asam jawa (bancuh pekat)
4 btg serai
Seinci lengkuas
Minyak masak
Air
Udang kering (ikut selera)
Rm3 cili kering ( kalau rasa nak lebih pedas boleh tmbh cili)

Cara

Tips Extra:

1). Kacang yang disangai tu nak kena betul-betul masak
2) Apabila tumis cili, itu pun nak kena betul-betul masak juga. Agak ambil masa tapi insyaAllah berbaloi. Hasilnya kuah kacang yang dihasilkan akan lebih tahan lama dan rasa yang sedap. Insya Allah.

3). Apabila dah masukkan santan, kena santan betul-betul masak juga. Baru boleh masukkan kacang. .Ada sebabnya tapi mokcik dah terlupa..Kalau tak silap supaya kacang tadi tak mendap dan terpisah.

4). Dah masuk kacang yang dikisar, kena selalu dikacau supaya ia tidak cepat hangus di bawahnya.

5). Dari segi rasa pula..kena cukup masin, manis dan masamnya. Insya Allah kuah akan rasa ummpphh.

Tip oleh


Rupanya Ini Kesan Kepada Badan Sebelum Dan Selepas Booster. Ikuti Penjelasan Dr Ini.

Isu mengenai vaksin sentiasa mendapat perhatian di kalangan netizen  di socmedia. Malah ada segelintir mengambil keputusan untuk tidak menerima vaksin.

Terbaru, pengambilan booster pula menjadi bahan bualan di socmedia. Pelbagai pro dan kontra mengenai pandangan ini.

Bagaimana pun pandangan Dr Hana Hadzrami mengenai kepentingan booster harus diberi perhatian. Moga perkongsiannya menjadi ikhtibar.

Ini adalah keputusan ujian antibodi imuniti Covid sahabat saya.

Yang diatas ialah paras antibodi beliau sebelum ambil booster, yang dibawah pula selepas ambil booster.

Nampak tak, 6 bulan selepas dos kedua pun masih ada antibodi yang berlegar dalam darah. Namun parasnya naik 25 kali ganda selepas dirangsang dengan dos penggalak.

Sebenarnya, jika tak terima dos penggalak, masih ada sel T dan B memori yang mampu menghasilkan antibodi jika terdedah kepada jangkitan Covid. Namun ia mengambil masa agak lama untuk naik ke paras optimum.

Apatah lagi jika kita dikelilingi oleh kenaikan kes mendadak dalam keadaan imun kurang bersedia. Dah kena serang, baru kelam kabut nak hasilkan antibodi. Maka boleh juga terkena jangkitan walaupun tak berat.

Maka lebih baiklah kita ambil dos penggalak supaya tentera elit kita sentiasa bersedia dan dalam jumlah yang besar.

Lain lah cerita kalau kes dah turun.

Ini kita cerita tentang antibodi spesifik tau; iaitu IgM dan IgG. IgA tu tak perlu cerita ya; itu semua orang ada. Pangkat nya hanya umpama pengawal keselamatan berbanding tentera elit.

Nak ambil baguslah. Tak mahu, terpulanglah. Sendiri juga yang menanggungnya.


“Biar Gagal Jadi Isteri, Yang Penting Tak Gagal Jadi Ibu.” – Rita Rudani

Setiap pasangan suam isteri pastinya inginkan bahagia rumahtangga hingga till jannah. Namun  jodoh itu rahsia sang Pencipta. Kita sebagai hambanya hanya pasrah. Pasti yang terjadi ada hikmah buat hambatnya.

Bagi aktres cantik, Rita Rudaini perpisahan yang terjadi tiada titik noktah dalam hidupnya. Dugaan yang menimpa diri, bukan penghalang untuk meneruskan kehidupan bersama dua anaknya.

Hampir sembilan tahun bergelar ibu tunggal, ketabahan dan kesungguhan pelakon Rita Rudaini dalam membesarkan dua cahaya matanya dikagumi ramai.

Rita antara ibu tunggal wajar dicontohi kerana hasil didikannya, anak-anaknya dilihat berjaya dalam bidang akademik termasuk hal-hal berkaitan didikan agama.

Muat naik terkini pelakon berbakat kesayangan ramai ini menarik perhatian peminatnya di media sosialnya. Rita Rudani memuatnaik video bersama dua anaknya berserta kata-kata bahawa kegagalan menjadi isteri bukan bererti gagal menjadi ibu. Demi anak ibu ini terus  bangkit membahagiakan anak.

“Biar gagal menjadi isteri.  Yang penting tidak gagal menjadi seorang ibu.”- Rita Rudani

Moga Rita terus tabah menjalani kehidupan untuk memberikan kebahagian buat anak-anaknya.

Keluarga Talk: Mengukir Bahagia Tidak Semestinya Harus Korban Diri


Ibu Suruh Anak Buat Semua Kerja Rumah Untuk Didik Jadi Orang. Deep Perkongsian Dr Ni!

Mengimbau kenangan zaman kanak-kanak bersama ibu tersayang tentu setiap antara kita mempunyai jalan ceritanya yang tersendiri.

Ada kisah suka duka yang dilalui dan salah satu yang diingat hingga kini adah didikan yang diberikan oleh ibu dalam banyak hal.

Walau terkadang dirasakan atahan-arahan itu membebankan kita, namum atas asbab itu juga kini kita menjadi insan yang berguna.

Ikuti perkongsian pengalaman hidup daripada Dr Hana Hadzrami ini.

Ini mama saya, Madam M.

Masa saya belum sekolah dulu, mama saya bekerja. Masa tu hidup saya indah sangat rasanya, sebab mama saya selalu belanjakan duit untuk kami. Tapi bila anak-anak dia semakin ramai, baba saya minta dia jadi surirumah. Bermula saat itu mama saya jadi garang.

Iyelah, anak ramai, duit selalu tak cukup. Saya ada 7 adik kandung dan 1 adik susuan dibawah jagaan saya. Masa dia kerja dulu, kami ada pembantu. Bila dia dah tak berkerja, ekonomi kurang bagus, pembantu pun terpaksa diberhentikan. Maka makin letih dan makin mudah seseorang itu naik angin.

Saya sebagai anak sulung lah yang selalu jadi mangsa. Apa saja tak merasa? Rotan? Hanger? Tali getah? Apa yang sempat je dia capai masa kejadian.

Dulu saya rasa tiada langsung kenangan sekolah rendah yang menggembirakan. Masa kanak-kanak lain seronok bermain dengan kawan-kawan, saya kena jaga adik kecil berderet-deret. Asyik tukar lampin, kena suapkan makan. Disamping buat kerja rumah. Sapu lantai, mop, cuci pinggan, cuci kain. Takde washing machine tau. Bayangkan masa birthday dapat mop baru pun buat saya happy.

Sebab tu saya tak sabar-sabar nak masuk asrama sewaktu tingkatan 1. Tapi bila masuk asrama, bulan pertama tiap-tiap hari saya menangis. Sampai tingkatan 5 pun, tiap kali nak balik asrama pun saya masih menangis.

Susah hati memikirkan bagaimana lah mama saya nak teruskan kehidupan tanpa pertolongan saya. Maklumlah saya ini right hand person dia.

Ye ye je masa tu saya ingat mama tak boleh survive tanpa saya. Padahal dia boleh je buat semua perkara. Dia suruh saya buat semua tu untuk melatih saya jadi manusia berdikari. Bila saya dah jadi mak barulah saya faham. Konsep tough love mama saya tu.

Walau segarang mana pun mama saya, dia sangat baik hati. Tak pernah dibalas perbuatan orang lain terhadap dia melainkan yang baik-baik belaka. “Biar orang buat kita, kita jangan buat dia”. Itu prinsip dia. Susah nak ikut kan?

Doanya pada anak-anak tak pernah surut. Rasanya semua perkara baik yang terjadi pada saya adalah asbab doa-doa dari dia.

Itulah mama saya. Dia belajar tak setinggi saya.

Tapi dia sentiasa lebih bijak, lebih sempurna dari saya pada umur yang sama.

Semoga Allah berikan keberkatan pada umurnya dan masukkan dia kedalam syurga tanpa hisab. Aamiin!

Hana Hadzrami
Seorang ibu yang masih belajar dari mamanya.